[TWH AoD] Προεπισκόπηση του Χαλιφάτου των Αββασιδών || Abbasid's Caliphate Preview\nTotal War Hellas Forums Total War Series || 2013-2016 || ( Rome II, Attila, Arena) Total War: Attila Total War: Attila Φιλοξενούμενες Τροποποιήσεις | Hosted Modifications [Total War Hellas:AoD] Age Of Darkness || Attila overhauling mod [TWH AoD] Προεπισκόπηση του Χαλιφάτου των Αββασιδών || Abbasid's Caliphate Preview\n29-05-2016, 09:17 PM (This post was last modified: 30-05-2016, 12:41 AM by ★koultouras★.)\nΗ ΑΝΟΔΟΣ ΤΟΥ ΙΣΛΑΜ ΚΑΙ ΤΟ ΠΑΤΡΙΑΡΧΙΚΟ ΧΑΛΙΦΑΤΟ( 632-661)\nΟι πρώτες μεγάλες αραβικές κατακτήσεις πραγματοποιήθηκαν κατά τα χρόνια των τεσσάρων χαλιφών του λεγόμενου «Πατριαρχικού Χαλιφάτου», 632-661. Πρώτος χαλίφης μετά τον θάνατο του Μωάμεθ εξελέγη ο πρώτος πιστός σύντροφος και οπαδός του Προφήτη του Ισλάμ, ο Αμπού Μπακρ (632-634), που στα βυζαντινά κείμενα αποκαλείται Αβουβάχαρος και Αποκάπρης και είχε γίνει επίσης πεθερός του προφήτη, διά του γάμου της κόρης του Αισά. Η χωρίς δισταγμούς υιοθέτηση, εκ μέρους του Αμπού Μπακρ, της νέας πίστης, αφού συγκαταλεγόταν ανάμεσα στους πρώτους της οπαδούς, του έδωσε τον τιμητικό τίτλο «Αλ-Σιντίκ», που σημαίνει «εκείνον που επιβεβαιώνει (την αληθινή προφητική ιδιότητα του Μωάμεθ)», ενώ ο προφήτης τον είχε κάνει κύριο πολιτικό και στρατιωτικό σύμβουλό του. Με τον θάνατο του Προφήτη, ο Αμπού Μπακρ δεν είχε ιδιαίτερη δυσκολία να εκλεγεί πολιτικο-στρατιωτικός και θρησκευτικός διάδοχος από το μουσουλμανικό συμβούλιο της Μέκκας (τους Μουχατζιρούν), αναλαμβάνοντας το έργο της συνέχισης της εξάπλωσης του Ισλάμ.\nΣτη σύντομη χαλιφεία του κατόρθωσε να νικήσει σε μια σειρά εμφυλίων συγκρούσεων λόγω των κινημάτων σε διάφορες περιοχές της Αραβίας, σε μια περίοδο που στη μουσουλμανική ιστοριογραφία είναι γνωστή ως «πόλεμοι της Ρίντα», ενώ παράλληλα πέτυχε, καθοδηγώντας ο ίδιος τους στρατούς του από την έδρα του στη Μέκκα, ορισμένες σημαντικές νίκες κατά των Ρωμαίων, αφαιρώντας από τον Ηράκλειο Α’ την Υπεριορδανία και τη νότια Παλαιστίνη (633-634), πραγματοποιώντας παράλληλα επιχειρήσεις εισβολής στα εδάφη της Μεσοποταμίας.Τον Αμπού Μπακρ διαδέχτηκε, ως δεύτερος χαλίφης του Ισλάμ, ο Ομάρ Α’ιμπν αλ-Χαττάμπ, του οποίου η χαλιφεία διήρκεσε περίπου μια δεκαετία (634-644). Παρά το γεγονός ότι αρχικά υπήρξε αντίπαλος του Μωάμεθ και είχε αντιδράσει στο κήρυγμα του Προφήτη του Ισλάμ, μετατράπηκε τελικά σε πραγματικό «στύλο» της μουσουλμανικής θρησκείας, συμβάλλοντας αποφασιστικά στην παγίωση και στην εξάπλωση της πρώτης Αραβικής Αυτοκρατορίας. Σε αυτόν αποδίδεται η ίδρυση του θεσμού των ανώτατων δικαστών (καδήδων, αραβ.kadi) για την εξέταση θρησκευτικών-δογματικών υποθέσεων και την εκδοχή αποφάσεων σύμφωνα με τον ιερό μουσουλμανικό νόμο, τη Σαρία. Ο θεσμός αυτός αργότερα μετεξελίχθηκε επί Σελτζούκων και επί Οθωμανών Τούρκων στον υψηλόβαθμο στρατιωτικό δικαστή (καντί-ασκέρ).\nΜε τη συμβολή των ονομαστών του στρατηγών Αμβρου-Αμρ ιμν αλ-Ας, Αμπου Ομπάυντα ιμπν αλ-Τζάρραχ και Χάλεδο-Χαλίντ ιμπν αλ-Ουαλίντ, ο Ομάρ Α’ διεξήγαγε τους πρώτους ουσιαστικά κατακτητικούς πολέμους του Χαλιφάτου στο πλαίσιο της τζιχάντ. Στα χρόνια του επιτεύχθηκε η κατάληψη μεγάλου τμήματος της Αρμενίας (637-641), της Μέσης Ανατολής (Συρίας-Παλαιστίνης μεταξύ 634-640) και της βορειοανατολικής Αφρικής (Αίγυπτος, Κυρηναϊκή/Λιβύη, 639-641/42ως και 645/46). Τον Ιούλιο του 636 ο Χαλίντ, νίκησε τον βυζαντινό στρατό στην καθοριστική μάχη του Γιαρμούκ, παραπόταμου του Ιορδάνη, ενώ λίγο αργότερα ο ίδιος ικανός στρατηλάτης των Αράβων άρχισε τη κατάκτηση του αχανούς κράτους των Σασσανιδών, το 637, με τη μεγάλη του νίκη επί του Πέρση στρατηγού Ρουστέμ στην πολύνεκρη μάχη της Καντεσίγυα – μια κατάκτηση που ολοκληρώθηκε την περίοδο της χαλιφείας του επόμενου χαλίφη Οθμάν, το 651/52 μ.Χ. Η χαλιφική κυριαρχία στη Συρία, επίσης, παγιώθηκε με τον διορισμό του ικανού Μωαβία ως κυβερνήτη της Δαμασκού, το 639-640. Ο Ομάρ Α’ έπεσε θύμα δολοφονίας στην πόλη της Μεδίνας, στο πλαίσιο των θρησκευτικών ανωμαλιών (644).\nΤον δολοφονημένο Ομάρ διαδέχθηκε ως τρίτος χαλίφης του Ισλάμ ο Οθμάν ιμπν Αφφάν (644-656), του οποίου η δωδεκάχρονη περίπου χαλιφεία συνέβαλε αποφασιστικά αφενός στην παγίωση της μουσουλμανικής θρησκείας (με την πρώτη κωδικοποίηση και αρχική «έκδοση» του ιερού βιβλίου του Ισλάμ, του Κορανίου) και αφετέρου στη συνέχιση και στην ολοκλήρωση της πρώτης φάσης των μεγάλων αραβικών κατακτήσεων. Την εποχή εκείνη οι νέες αυτές κτήσεις προσέδωσαν στο πρώτο Αραβικό Χαλιφάτο μια τεράστια έκταση στην Ασία (Αρμενία, Περσία, Τουρκεστάν), στη Μέση Ανατολή και στα βορειοαφρικανικά παράλια. Το 647 οι δυνάμεις του Οθμάν συνέτριψαν τον Βυζαντινό Έξαρχο της Καρχηδόνας, Γρηγόριο, ενώ έναν χρόνο πριν (645/46) ο στόλος του στρατηγού Αμρ είχε ολοκληρώσει τη μουσουλμανική κατάκτηση της Αιγύπτου.\nΟ Οθμάν βασίστηκε πολύ στον δραστήριο κυβερνήτη της Συρίας, τον Μωαβία της Δαμασκού, για να διεξαγάγει σειρά ναυτικών επιχειρήσεων στην Κύπρο (648/49 – πρόκειται για την πρώτη μουσουλμανική επίθεση κατά της μεγαλονήσου), στο νησί Άραδο μεταξύ Συρίας και Κύπρου (650), στα Δωδεκάνησα, στη Σάμο και στην Κρήτη (643/54), ενώ το 655 συνέτριψε τον βυζαντινό στόλο στη ναυμαχία του Φοίνικα. Λίγα χρόνια πριν, το 651/52, ο Οθμάν είχε ολοκληρώσει την κατάκτηση της πυρολατρικής σασανιδικής Περσίας. Όπως και ο προκάτοχός του, έτσι και ο Οθμάν δολοφονήθηκε κατά τη διάρκεια θρησκευτικών διαμαχών και αντιπαραθέσεων στη Μεδίνα. Τον διαδέχθηκε το έτος 656 στον θρόνο του Χαλιφάτου ο γαμπρός και εξάδελφος του προφήτη Μωάμεθ, ο Αλή, ο τελευταίος «διάδοχος» του Πατριαρχικού Χαλιφάτου, του οποίου επίσης η δολοφονία μια πενταετία αργότερα (661) έμελλε να εγκαινιάσει τη μεγαλύτερη διάσταση που θα χώριζε το μουσουλμανικό κόσμο (Σουνιτισμός – Σιιτισμός).\nΟ Αλι ιμπν Τάλιμπ (656-661), σύζυγος της κόρης του προφήτη Μωάμεθ, Φατιμάς, ανήλθε στο χαλιφικό αξίωμα μετά από παραγκωνισμό πολλών χρόνων (με ενέργειες της χήρας του προφήτη, Αισά). Την περίοδο αυτή ο Αλί την πέρασε σε απομόνωση και αφοσίωση σε θρησκευτικές μελέτες. Από την αρχή της χαλιφείας του μετέφερε την έδρα του από τη Μεδίνα στη μεσοποταμιακή Κούφα και λίγους μήνες μετά την εκλογή του αντιμετώπισε εξέγερση των οπαδών της Αισά, τους οποίους συνέτριψε (656) στη «Μάχη της Καμήλας», που κατά τον μεγάλο σύγχρονο ισλαμολόγο B.Lewis αποκλήθηκε έτσι «αφού η κύρια σύγκρουση έγινε γύρω από την καμήλα που καβαλίκευε η Αισά», που τελικά γύρισε άπρακτη στη Μέκκα μετά την εξόντωση των συμμάχων της.\nΚατά την πενταετία της χαλιφείας του, ο Αλί προσπάθησε να κυβερνήσει με βάση την κοινωνική ισότητα και τη δικαιοσύνη, τελικά όμως έμελλε και ο ίδιος να δολοφονηθεί στην Κούφα από τα μέλη της αίρεσης των χαριζιτών, αφού είχε ηττηθεί από τον μεγάλο του αντίπαλο σε μακρόχρονη εμφύλια διαμάχη, τον Μωαβία της Δαμασκού. Ο τελευταίος είχε ισχυροποιηθεί σε μεγάλο βαθμό, προβάλλοντας ως ανταπαιτητής του Χαλιφάτου, αν και δεν είχε καταφέρει να επιτύχει αποφασιστική νίκη επί των δυνάμεων του Αλή στη μάχη του Σιφφίν, το 657. Η επικράτηση του Μωαβία Α’ και η δολοφονία του Αλή χώρισαν έκτοτε τον μουσουλμανικό κόσμο σε δύο μεγάλα στρατόπεδα: αφενός στους «ορθόδοξους» σουνίτες μουσουλμάνους, δηλαδή στους οπαδούς της «νόμιμης» διαδοχής του προφήτη από τους τρεις πρώτους «Πατριαρχικούς» χαλίφες και τους μεταγενέστερους συνεχιστές τους και αφετέρου στους «αιρετικούς» σιίτες, τους σχισματικούς υποστηρικτές των καταπατημένων δικαιωμάτων του οίκου του Αλή, που ως συγγενής του προφήτη δικαιούτο να θεωρηθεί ως νόμιμος χαλίφης – «διάδοχος» του. Η μεγάλη εκείνη διαφορά που χώρισε τους Αλή και Μωαβία Α’ έμελλε να ολοκληρωθεί το 680 στην Κάρμπαλα, όταν ο γιος και διάδοχος του Μωαβία, χαλίφης Γιαζίντ Α’, σκότωσε τον γιο του Αλή, Χουσέιν.\nΗ ΕΓΚΑΘΙΔΡΥΣΗ ΤΗΣ ΟΜΑΥΑΔΙΚΗΣ ΔΥΝΑΣΤΕΙΑΣ:\nΗ ΠΑΓΙΩΣΗ ΤΩΝ ΜΟΥΣΟΥΛΜΑΝΙΚΩΝ ΚΑΤΑΚΤΗΣΕΩΝ ΚΑΙ ΟΙ ΠΡΩΤΕΣ ΑΠΟΤΥΧΙΕΣ\nΟ αρχηγέτης και πρώτος χαλίφης της νέας μουσουλμανικής δυναστείας των Ομαυαδών ή Ομεγιαδών, ο προαναφερθείς Μωαβίας ο Α’, έμελλε να θεμελιώσει την απόλυτη εξουσία του μουσουλμάνου ηγεμόνα, καθιερώνοντας τον θεσμό της κληρονομικής μοναρχίας ανάμεσα στους Άραβες. Προσάρτησε νέες κτήσεις στο Χαλιφάτο διά μέσου της τζιχάντ και των ξαφνικών επιδρομών λεηλασίας στις επικράτειες των απίστων. Διεξήγαγε ακόμη συνεχείς πολεμικούς αγώνες κατά της Ανατολικής Ρωμαϊκής Αυτοκρατορίας κατά την εποχή των διαδόχων του Ηρακλείου Α’, αν και παράλληλα χρησιμοποίησε εκτενώς το ελληνικό στοιχείο των περιοχών της Μέσης Ανατολής, τις οποίες κατακτούσε, στη διοίκηση και στον στρατό του κράτους του. Είναι επίσης γνωστό ότι ο Μωαβίας Α’ υιοθέτησε επίσημα την ελληνική γλώσσα στις επίσημες γραφειοκρατικές του υπηρεσίες στη Δαμασκό.\nΑρχικά ένας από τους γραμματείς του προφήτη Μωάμεθ, ο Μωαβίας πήρε στη συνέχεια μέρος στις πρώτες μεγάλες κατακτήσεις των Αράβων και το 639-640 ο δεύτερος χαλίφης, Ομάρ Α’, τον κατέστησε κυβερνήτη (εμίρη) της Δαμασκού – θέση από την οποία ξεκίνησε σειρά νέων κατακτήσεων στη Συρία (640/41), στην Αρμενία, στη νοτιοανατολική Μικρά Ασία και στη Μεσοποταμία, μεταξύ των ετών 642 και 647. Οργανώνοντας αξιόμαχους πολεμικούς στόλους (με χριστιανικής καταγωγής κωπηλάτες) ο Μωαβίας προχώρησε σε νέες κατακτήσεις στην ανατολική Κύπρο (πτώση Σαλαμίνας-Κωνσταντίας το 648/49), καταλαμβάνοντας επίσης το συριακό νησί της Αράδου (650) και λεηλατώντας τη Ρόδο, την Κω και άλλα νησιά του νοτιοανατολικού Αιγαίου (653/54). Η Ρόδος μάλιστα, από την οποία οι Άραβες αφαίρεσαν τα σπασμένα κομμάτια του ορειχάλκινου αγάλματος του Κολοσσού, παρέμεινε σε μουσουλμανικά χέρια ως το 658/59. Το 672/73, αναφέρεται πάλι αραβική επιδρομή κατά του νησιού, που είχε ως αποτέλεσμα μια νέα πρόσκαιρη μουσουλμανική εγκατάσταση εκεί, ως το 679/80.\nΑπό το 647, σε συνεργασία με τους Άραβες της Αιγύπτου, ο Μωαβίας βελτίωσε ακόμη περισσότερο τους στόλους του, με τους οποίους πήρε μέρος στη μεγάλη αραβική νίκη στο ακρωτήριο του Φοίνικα της Λυκίας, όπου κατά τη μεγάλη «Μάχη των Ιστών» ο στόλος του Βυζαντινού ηγεμόνα Κωνσταντά Β’ γνώρισε τη συντριβή. Προσωρινά πάντως ο Μωαβίας νικήθηκε από τον Αλή κατά τον εμφύλιο πόλεμο ο οποίος είχε ξεκινήσει στους κόλπους του Ισλάμ και αναγκάστηκε να υπογράψει τριετή συνθήκη με το Βυζάντιο (657-669). Τελικά, όμως, ο Μωαβίας, αν και δεν κατόρθωσε να κάμψει τον Αλή στη μάχη του Σιφφίν (657), όπου μάλιστα υπέστη σημαντικές απώλειες, εισέβαλε στην Αίγυπτο. Εκεί αυτοανακηρύχθηκε χαλίφης του Ισλάμ στη Συρία και στην Παλαιστίνη (659-660), για να αναγνωριστεί και επίσημα μετά τη δολοφονία του Αλή, το 661.\nΚατά την περίοδο της χαλιφείας του ο Μωαβίας Α’ πολλαπλασίασε τις επιθέσεις του κατά του Βυζαντίου, καταλαμβάνοντας τη Σμύρνη και εισβάλλοντας στην Προποντίδα, όπου έγινε επίσης κύριος της Κυζίκου (670-672). Φαινόταν ολοκάθαρα ότι βασικός στόχος του ήταν η κατάληψη της Κωνσταντινούπολης, αν και ακριβώς η επιμονή του στην πραγμάτωση του στόχου αυτού οδήγησε τελικά στην πρώτη σοβαρή στρατιωτική αποτυχία του Χαλιφάτου κατά την περίοδο των μεγάλων μουσουλμανικών κατακτήσεων του έβδομου αιώνα. Ανάμεσα στα χρόνια 673/74 και 677/78 ο στόλος του Μωαβία πολιόρκησε στενά τη βυζαντινή πρωτεύουσα (πρόκειται για την δεύτερη μεγάλη πολιορκία της Βασιλεύουσας), αλλά τελικά ο χαλίφης αναγκάστηκε να υποχωρήσει άτακτα μετά την καταστροφή του στόλου του από το υγρόν πυρ των Ρωμαίων και να υπογράψει μια επονείδιστη γι’ αυτόν και το κύρος του τριαντάχρονη ειρήνη με τον αυτοκράτορα Κωνσταντίνο Δ’.\nΣτην Αφρική, οι Βέρβεροι στασίαζαν συχνά και το 663 οι Άραβες ανέλαβαν εκστρατεία εναντίον τους. Το 672 ο στρατηγός του Αμρ, Οκμπα, ίδρυσε τη πόλη Καιρουάν στα νότια της Τυνησίας και την έκανε πρωτεύουσα της βόρειας Αφρικής. Κατά τα πρώτα χρόνια της χαλιφείας του η Χεράτ και η Καμπούλ στασίασαν καθώς και Γάζνα, η Μπαλχ, η Κανταχάρ και άλλες. Καταπολέμησε αποφασιστικά τις εξεγέρσεις και μάλιστα ένας από τους ανιψιούς του, γιος του Ζιγιάντ, το 676 πέρασε τον Ώξο και κατέκτησε την Μουχάρα. Το 678 ένας από τους γιούς του χαλίφη Οθμάν ιμπν Αφφάν απώθησε τις ορδές των Τούρκων που άρχισαν να εμφανίζονται στη περιοχή και κατέκτησε τη Σαμαρκάνδη.\nΤρία περίπου χρόνια πριν από τον θάνατό του (680) ο Μωαβίας είχε υποστεί μια αναπάντεχη ήττα που θα έμελλε να έχει μακροπρόθεσμα αποτελέσματα ως προς τις βυζαντινο-αραβικές σχέσεις. Η ήττα αυτή θα επαναλαμβανόταν μια τριακονταετία αργότερα, το 717/718 επί χαλιφείας του Ομάρ Β’ (717-720), με μια παρόμοια μουσουλμανική αποτυχία εμπρός από τα τείχη της Πόλης. Η Ομαυαδική προσπάθεια για αποτελεσματική εισβολή στην Αυτοκρατορία, παρά τις αρχικές επιτυχίες του ικανού χαλίφη Χισάμ (724-743), θα αποτύγχανε για τρίτη φορά στις πεδιάδες του μικρασιατικού Ακροηνού (το σημερινό Αφιούν Καρά Χισάρ στην Τουρκία), το έτος 740 – μια χριστιανική νίκη που μαζί με τη λίγο προγενέστερη στο άλλο άκρο της Ευρώπης, το 732 στο Πουατιέ, θεωρείται ιστορικής σημασίας για την αναχαίτιση της Ισλαμικής διείσδυσης στη χριστιανική μεσαιωνική «γηραιά Ήπειρο».\nΙ.)Οι Διάδοχοι του Μωαβία\nΤον Μωαβία διαδέχθηκε ο Γιαζίντ Α’ και κυβέρνησε από το 680 έως το 683. Ο Γιαζίντ συνέχισε τον πόλεμο εναντίον των οπαδών του Αλή, που τώρα τους διοικούσε ο δευτερότοκος γιος του Αλή, Χουσείν. Ο Γιαζίντ αφού κατέστειλε διάφορες εξεγέρσεις, εδραίωσε την ολιγόχρονη κυρίαρχια του. Ο Γιαζίντ πέθανε πρώρα το 683, σε ηλικία 36 χρονών. Τον διαδέχτηκε ο γιος του, ο Μωαβίας Β’. Επί διακυβέρνησης του Χαλίφη Αμπντ αλ-Μαλίκ (685-705), το Χαλιφάτο σταθεροποιήθηκε. Ο αλ-Μαλίκ κατέστειλε πολλές εξεγέρσεις και ανακατέλαβε διάφορα εδάφη. Επίσης, το 692 ολοκληρώθηκε η κατασκευή του Τεμένους στην Ιερουσαλήμ. Του αλ-Μαλίκ, πιστώνεται το γεγονός ότι αναδιοργάνωσε σε μεγάλο βαθμό την εσωτερική δομή του Χαλιφάτου και ότι εγκαθίδρυσε την Αραβική γλώσσα ως την επίσημη γλώσσα του Χαλιφάτου.\nΟ Αλ-Μάλικ ξεκίνησε επιθέσεις κατά της Ρωμαϊκής Αυτοκρατορίας, νικώντας τους στη Σεβαστούπολη με αποτέλεσμα να ανακαταλάβει την Αρμενία και την Ιβηρία του Καυκάσου. Τον Αλ-Μάλικ τον διαδέχτηκε ο γιός του, ουαλίντ ο οποίος πέθανε το 715. Τον Ουαλίντ, τον διαδέχτηκε ο αδερφός του Σουλειμάν (715-717) ο οποίος κυβέρνησε κατά την περίοδο της επικής πολιορκίας της Κωνσταντινούπολης όπου οι Άραβες υπέστησαν συντριπτική ήττα. Η αποτυχία αυτή σήμανε το τέλος της Αραβικής φιλοδοξίας να κατακτήσουν την Κωνσταντινούπολη. Παρόλα αυτά, κατά τις δύο πρώτες δεκαετίες του 8[sup]ου[/sup] αιώνα το Χαλιφάτο συνέχιζε να επεκτείνεται, καταλαμβάνοντας εδάφη στην Ιβηρία/Ισπανία στη δύση και στην Τρανσοξανία και βόρεια Ινδία στην Ανατολή.\nΤο έτος 732, αποτελεί το τέλος της αραβικής επέκτασης στη δύση με τη Μάχη του Πουατιέ, όπου οι Φράγκοι του Κάρολου Μαρτέλου συνέτριψαν τους Άραβες. Το 739 ξέσπασε μια μεγάλη επανάσταση Βέρβερων στην Βόρεια Αφρική, όπου οι Άραβες δυσκολεύτηκαν να την καταστείλουν αλλά αμέσως αργότερα οι Ομευάδες έχασαν τον έλεγχο της περιοχής. Στην Ινδία, οι Άραβες ηττήθηκαν στον νότο από την Δυναστεία των Τσαλουκύας και στον Βορρά από τους Πρατιχάρας. Το αποτέλεσμα ήταν να εκδιωχθούν οι Άραβες από την Ινδία. Στον Καύκασο, οι συγκρούσεις με τους Χαζάρους υπήρξαν έντονες με αποτέλεσμα οι Άραβες να μην μπορούν να την ελέγξουν την περιοχή. Το 730 οι Άραβες ηττήθηκαν από τους Χαζάρους. Ο πόλεμος έληξε το 737, όταν οι Άραβες πραγματοποίησαν μια μακροσκελή εισβολή η οποία έφθασε μέχρι και τον Βόλγα, αλλά και πάλι δεν υπέταξαν τους Χαζάρους. Ο Χαλίφης Χισάμ υπέστη μεγάλες ήττες στην Ανατολή, όταν οι στρατιές του επεδίωξαν να κατακτήσουν το Τοχαριστάν, του οποίου το κέντρο ήταν η Balkh, και το Τοχαριστάν, με κέντρο τη Σαμαρκάνδη. Και οι δύο περιοχές είχαν κατακτηθεί για λίγο, αλλά ποτέ δεν ήταν υπό τον άμεσο έλεγχό τους. Ήταν δύσκολο εγχείρημα διότι οι περισσότεροι Σόγδιοι δεν είχαν προσηλυτιστεί στο Ισλάμ.\nΙΙ.) Η Επανάσταση των Αββασίδων\nΑπό το 740, το Χαλιφάτο βρισκόταν σε κρίσιμη καμπή. Μια διαμάχη γύρω από τη διαδοχή το 744, είχε ως αποτέλεσμα να προκύψει ο Τρίτος Μοσουλμανικός Εμφύλιος Πόλεμος, ο οποίος επεκτάθηκε μέσα σε δύο χρόνια σε όλη τη Μέση Ανατολή. Το 747 έληξε ο εμφύλιος και υπήρξε μια πρόσχαιρη ειρήνη στο Χαλιφάτο αλλά η Αβασσιδική επανάσταση ξέσπασε σε λίγους μήνες. Την επανάσταση αυτή την υποστήριξαν άνθρωποι από διαφορετικά πολιτισμικά υπόβαθρα. Κυρίως, την επανάσταση αυτή την στήριξαν οι Μουσουλμάνοι οι οποίοι δεν είχαν αραβική κατααγωγή, αν και πολλοί Άραβες δεν υποστήριζαν το είδος διακυβέρνησης που είχαν επιλέξει οι Ουμευάδες διότι υπονόμευε το νομαδικό τρόπο ζωής τους. Και οι Σουνίτες και οι Σιίτες υποστήριζαν την πτώση του καθεστώτος. Ένας άλλος βασικός λόγος της πτώσης του καθεστώτος ήταν η καταπίεση των Ουμευάδων κατά των Περσών. Συγκεκριμένα, ένας διοικητής της Περσίας ήταν αντίθετος στο να χρησιμοποιεί στην αυλή της χρήση της Περσικής γλώσσας και διέταξε όλα τα γραπτά που ήταν στα Περσικά αλλά και όποιος μιλούσε περσικά να συλλαμβάνεται.\nΣτις 9 Ιουνίου, το 747, ο Αμπού ξεκίνησε μια επανάσταση κατά των Ουμευάδων έχοντας ως σημάδι το Μαύρο Λάβαρο. Έχοντας περίπου 10.000 στρατιώτες ο Αμπού ξεκίνησε τις εχθροπραξίες στην Μέρβ. Στις 14 Φεβρουαρίου, το 748 κατέλαβε τη Μέρβ, διώχνοντας τον διοικητή των Ουμευάδων. Στη συνέχεια κινήθηκαν προς το Δυτικό Ιράν, όπου νίκησαν μια ισχυρή δύναμη των Ουμευάδων στο Γκορκάν. Τον Μάρτιο του 749, πάλι στο Ιράν και συγκεκριμένα στο Ισφαχάν, οι Αββασίδες αποδέκατισαν μια δύναμη 50.000. Οι Αββασίδες άρχιζαν να εδραιώνονται στην Ανατολή τοποθετώντας διοικητές στην Τρανσοξανία και την Βακτριανή. Πλέον, οι Αββασίδες κυριαρχούν ολοκληρωτικά και το Χορασάν, την περιοχή από όπου ξεκίνησε η επανάσταση.\nΟι Αββασίδες κινήθηκαν στην Μεσοποταμία. Τον Αύγουστο του 749, συνέτριψαν ξανά τους Ουμευάδες και κατέλαβαν την Κούφα. Αργότερα κατέλαβαν την Μοσούλη. Τον Ιανουάριο του 750, η καθοριστική μάχη έλαβε χώρα στο Zab, όπου ο στρατός του Μαρουάν Β’ αποδεκατίστηκε. Η μάχη αυτή θεωρείται ότι ουσιαστικά σήμανε το τέλος των Ουμευάδων. Ο Μαρουάν κατέφηγε από τη Συρία στην Αίγυπτο και παράλληλα οι Αββασίδες καταλάμβαναν τη μία πόλη μετά την άλλη. Η Δαμασκός έπεσε στους Αββασίδες τον Απρίλιο. Τρία χρόνια μετά την επανάσταση, το Χαλιφάτο των Ουμευάδων είχε πάψει να υφίσταται. Αμέσως μετά τη νίκη τους, ο στρατηγός Σαφφά έστειλε τις δυνάμεις του στην Κεντρική Ασία, όπου οι δυνάμεις τους συγκρούστηκαν με τους Κινέζους Τάνγκ στην Μάχη του Ταλάς, όπου οι Άραβες επικράτησαν. Οι Αββασίδες αμέσως κλήθηκαν να αντιμετωπίσουν πολλές επαναστάσεις σε Συρία και Μεσοποταμία. Παράλληλα, οι Ρωμαίοι ισχυροποιηθήκαν σε τέτοιο βαθμό που άρχιζαν να ανακαταλαμβάνουν χαμένα εδάφη και να πραγματοποιούν επιδρομές σε αραβικά εδάφη.\nΟι Αββασίδες, μετά από τρία χρόνια συγκρούσεων, κατόρθωσαν να συντρίψουν τους Ουμεύαδες. Μπορεί να συνέτριψαν άμεσα στην Ανατολή μια δύναμη Κινέζων αλλά καλούνται να αντιμετωπίσουν πολλά προβλήματα. Το Χαλιφάτο είναι διασπασμένο, καθώς λαμβάνουν χώρα συχνά επαναστάσεις σε Συρία, Αίγυπτο και Αραβία. Παράλληλα, οι Ρωμαίοι έχουν ισχυροποιηθεί σε μεγάλο βαθμό και πλέον αποτελούν απειλή για τα εδάφη του Χαλιφάτου σε Αρμενία, Κιλικία, Συρία και Μεσοποταμία. Οι Χαζάροι συνεχίζουν να είναι απειλητικοί στον Καύκασο. Επίσης, μια νέα δύναμη έχει κάνει την εμφάνισή της στην Ανατολή. Οι Ογούζοι Τούρκοι απειλούν την Τρανσοξανία και το Χορασάν. Παράλληλα, το Εμιράτο Φίχριντ στη Βόρεια Αφρική, δεν αναγνωρίζει ακόμα την εξουσία του Χαλίφη Αμπάς. Τέλος, οι περισσότεροι οπαδοί των Ομευάδων έχουν καταφύγει στην Μουσουλμανική Ιβηρία. Ο νέος Χαλίφης και η νέα δυναστεία θα πρέπει πρώτα να καταστείλουν όλες τις επαναστάσεις, να ανακαταλάβουν χαμένα εδάφη και τέλος να προστατέψουν το Χαλιφάτο από τις εισβολές των εχθρών.\n29-05-2016, 09:18 PM (This post was last modified: 29-05-2016, 09:19 PM by ★koultouras★.)\nAhdath Levy Spearmen:\nΟι Ahdath ήταν οι πολιτοφυλακές των Αράβων. Ήταν άνθρωποι χαμηλής κοινωνικής προέλευσης, σηνήθως χωρικοί, οι οποίοι επιφορτίζονταν με την άμυνα των πόλεων, χωριών και κάστρων. Είναι ένα σώμα το οποίο ουσιαστικά δεν είναι έμπειρο στις μάχες και δεν διαθέτει ιδιαίτερο εξοπλισμό. Συνήθως, ο ρόλος τους είναι να προστατεύουν τους οικισμούς οι οποίοι απειλούνται από εχθρούς του χαλιφάτου είτε αυτοί είναι εξωτερικοί εχθροί είτε είναι επαναστάτες. Ιστορικά, οι Ahdath ζούσαν σε μεθοριακές περιοχές και έπαιξαν καθοριστικό ρόλο για την άμυνα του χαλιφάτου κατά την Ρωμαϊκή αντεπίθεση που έλαβε χώρα το 10ο αιώνα.\nΟυσιαστικά αυτή η μονάδα είναι ένα σώμα εθελλοντών Αράβων, οι οποίοι διακρίνονται από θρησκευτικό ζήλο και φανατισμό. Τέτοια σώματα συγκρούστηκαν κατά των Περσών και Ρωμαίων και θριάμβευσαν. Αυτό το σώμα δεν είναι και ιδιαίτερα βαριά θωρακισμένο, αλλά σε μάχες εκ του συστάδην είναι ικανό να κρατήσει τη θέση του εναντίον σε άλλα σώματα πεζικού αλλα και ιππικού. Όμως υστερεί αρκετά στη θωράκιση, με αποτέλεσμα να υφίσταται απώλειες από εχθρικά βλήμματα.\nΟι Νούβιοι από την αρχαιότητα υπήρξαν εξαιρετικά χρήσιμοι πολεμιστές και μισθοφόροι. Ειδικότερα, κατά την Φαραωνική και Πτολεμαική περίοδο στην Αίγυπτο. Η Ικανότητα των Νούβιων στο τόξο, διεφάνη όταν οι Άραβες επιχείρησαν δύο φορές να εισβάλλουν μέσα σε δέκα χρόνια και υπέστησαν δύο μεγάλες ήττες στο Σουδάν. Αραβικές πηγές αναφέρουν ότι τα βέλη των Νούβιων αποδεκάτισαν τα αραβικά στρατεύματα. Έκτοτε, τα Ισλαμικά Χαλιφάτα προσλάμβαναν Νούβιους τοξότες και αυτοί εντάσσονταν στους περισσότερους Μουσουλμανικούς στράτους. Αν και πολλοί εξ αυτών υπήρξαν Χριστιανοί, όμως με την υπήρεσία που παρείχαν στο Χαλιφάτο αναγκάζονταν να ασπαστούν το Ισλάμ.\nBedouin Camel Raiders:\nΟι Βεδουίνοι υπήρξαν από την αρχαιότητα ένας σκληρός λαός, ο οποίος μπορούσε και επιβίωνε στις δύσκολες καιρικές συνθήκες της ερήμου. Συνήθως, οι Βεδουίνοι προσέφεραν τις υπηρεσίες τους στο Χαλιφάτο είτε ως ανιχνευτές, είτε ως τοξότες είτε ως ακροβοληστές είτε χρησιμοποιοώνας τις Καμήλες τους για να εφορμούν στους εχθρούς τους. Οι Βεδουίνοι διακρίνονται για τον Θρησκευτικό τους φανατισμό, ιδιαίτερα όταν συγκρούονται με αντίπαλους Χριστιανικούς στρατούς.\nΟι πρώιμοι αραβικοί στρατοί έδιναν ιδιαίτερη έμφαση στο ελαφρύ ιππικό, στους ακροβοληστές και στο πεζικό το οποίο στελεχωνόταν από δορυφόρους. Αυτό το σώμα θεωρείται ένα από τα πιο σημαντικά σώματα που μπορούν να παρατάξουν οι Ισλαμικοί στρατοί. Αυτό οφείλεται διότι είναι άριστα εκπαιδευμένοι και διότι είναι ικανοί στο να μπορούν να απωθούν τις επελάσεις του εχθρικού ιππικού. Ουσιαστικά είναι μια συνηθισμένη Αραβική μονάδα, η οποία δραστηριοποιείται από την Ανατολή μέχρι και την Ισλαμική Ιβηρία. Οι επιρροές του σώματος αυτού παρουσιάζει έντονα περσικά και ρωμαικά στοιχεία.\nΟι Κούρδοι είναι ένας παραδοσιακός και αρχαίος λαός της Μέσης Ανατολής. Κούρδοι πολεμιστές έχουν μια μακρά ιστορία ως μισθοφόροι καθώς πολλές πηγές αναφέρουν ότι υπηρετούσαν ως στρατιωτικά σώματα τους ηγέτες της Βαβυλώνας, τους Ασσύριους, τους Πέρσες ακόμα και τους Ρωμαίους. Ως λαός δεν υποτάσσονται και πολλές φυλές τους δεν δηλώνουν πίστη στο Χαλιφάτο παρά μόνο στον φύλαρχό τους. Παρόλα αυτά, πολλά σώματα Κούρδων στελέχωναν σε μεγάλο βαθμό τους στρατούς του Χαλιφάτου. Συνήθως, οι Κούρδοι υπηρετούσαν το χαλιφάτο είτε ως βαρύ πεζικό, είτε ως τοξότες είτε ως ιππείς.\nΟι Πέρσες έχουν μακρά παράδοση στην ιστορία της Μέσης Ανατολής, κυρίως λόγω της ύπαρξης των δύο μεγάλων Αυτοκρατοριών τους (την Περσική Αυτοκρατορία των Αχαιμενιδών και τους Σασσανίδες). Παρόλα αυτά, οι Πέρσες ήταν κυρίως διάσημοι ιππείς διότι μπορούσαν να παρατάσσουν αρκετές μονάδες Κατάφρακτων. Με την έλευση των Αράβων, το Χαλίφατο κατόρθωσε να εξουδετερώσει την στρατιωτική ισχύ των Περσών που βασιζόταν στους ιππείς. Οι Ουμεγιάδες δεν αξιοποιούσαν τους Πέρσες καθόλου, διότι φοβόντουσαν μια τυχόν ισχυροποίηση τους. Όμως με την έλευση των Αββασιδών, ο στρατός του Χαλιφάτου άλλαξε ριζικά. Πλέον, ο στρατός του Χαλιφάτου παρουσιάζει μια ποικιλομορφία, καθώς δεν στελεχώνεται εξολοκλήρου από Άραβες. Ο ρόλος των Περσών έχει αναβαθμιστεί μέσα στον Ισλαμικό κόσμο και πλέον πολλοί Πέρσες στελεχώνουν τους Ισλαμικούς στρατούς κυρίως με βαρύ πεζικό και ιππικό.\nΈνα άλλο έθνος που υπηρετούσε κατά κόρον τους Ισλαμικούς στρατούς του Χαλιφάτου υπήρξαν οι Δαλαμίτες. Ήταν ένας ορεσίβιος λαός που ζούσε στα όρη νότια της Κασπίας Θάλασσας. Οι περισσότεροι εξ αυτών υπηρετούσαν ως μισθοφόροι. Επιπροσθέτως, μεγάλο μέρος τους δεν είχε ασπαστεί το Ισλάμ και οι περισσότεροι παρέμεναν παγανιστές. Ήταν ένας λαός ιδιαίτερα πολεμοχαρής και ήταν γνωστός από την αρχαιότητα. Ήταν πάρα πολύ ικανοί πολεμιστές και είχαν αποκτήσει μεγάλη φήμη. Πολλές Ρωμαικές πηγές τους αναφέρουν ότι είχαν μια άγρια όψη, συνήθως ήταν ατιμέλητοι με μακρυά μαλλιά και ότι το βασικό τους όπλο ήταν ο πέλεκυς. Με την έλευση των Αββασιδών στην εξουσία, η παρουσία τους αυξήθηκε σε μεγάλο βαθμό στα μουσουλμανικά στρατεύματα. Ακόμη έχουμε αναφορές, ότι πολλοί Δαλαμίτες αναρριχήθηκαν με αποτέλεσμα μερικοί εξ αυτών να γίνονται αξιωματικοί, ακόμα και στρατηγοί.\nΣτις περιοχές της Ανατολικής Ανατολίας και του Καυκάσου, υπήρξε από την αρχαιότητα μια μεγάλη αναταλλαγή πολιτιστικών ιδεών και επιρροών σε πολλούς τομείς, ακόμα και στον στρατιωτικό τομέα. Για παράδειγμα, οι Ρωμαίοι επηρέασαν τους λαούς του Καυκάσου και το αντίστροφο. Το ίδιο συνέβη και με τους Πέρσες. Οπότε, όπως γίνεται αντιληπτό οι λαοί της περιοχής, έχοντας επιρροές από Πέρσες, Ρωμαίους, Νομάδες και Άραβες, παρουσίαζαν μια ποικιλομορφία. Οπότε, ήταν αρκετά συνηθισμένο το φαινόμενο οι λαοί του Καυκάσου όπως Αρμένιοι, Αζέροι, Αλβανοί κλπ να είναι βαριά θωρακισμένοι. Ιστορικά, οι Αζέροι υπηρέτησαν σε μεγάλο βαθμό τους στρατούς των Ισλαμικών Χαλιφάτων αλλά και των Εμιράτων του Καυκάσου κυρίως πολεμώντας εναντίον Ρωμαίων στην Ανατολία και Χαζάρων στο Καύκασο.\nΗ πιο λεπτομερής αναφορά που διαθέτουμε για Αραβικά σώματα, είναι για τους "Άμπνα" οι οποίοι αποτελούσαν το πιο ισχυρό πεζικό σώμα που μπορούσαν να παρατάξουν οι Αββασίδες. Το να υπηρετήσει κάποιος σε αυτό το σώμα αποτελούσε μεγάλη τιμή. Συγκεκριμένα, το σώμα αυτό το στελέχωναν Άραβες και Ιρανοί (Πέρσες). Η βάση των Άμπνα ήταν στην Βαγδάτη. Λέγεται ότι ήταν ικανοί πολεμιστές και η εκπαίδευσή τους ήταν ιδιαίτερα σκληρή. Η παρουσία τους στα πεδία της μάχης εμψύχωνε τους συμπολεμιστές τους. Ήταν μια μονάδα η οποία στελεχωνόταν από γόνους ευγενών, εμίρηδων αλλά και από συγγενείς του Χαλίφη.\nAskari σημαίνει "Στρατιώτης". Αυτό το σώμα ήταν από τα πιο δραστήρια σε όλο το ρου της ιστορίας των Ισλαμικών Χαλιφάτων. Η δράση τους έχει καταγραφέι και σε Ινδία και σε Ιβηρία αλλά και εναντίον των Ρωμαίων στην Ανατολία. Είναι από τις πιο φανατικές μονάδες των Μουσουλμάνων. Συνήθως οι έφοδοι που πραγματοποιούν εναντίον εχθρικών σωμάτων επιφέρουν καταστρεπτικές συνέπεις στους αντιπάλους τους. Το ελάττωμά τους είναι ότι υφίστανται τρομερές απώλειες λόγω του ενθουσιασμού τους, ιδιαίτερα όταν πολεμούν εναντίον απίστων.\nΤο ιππικό σώμα αυτό έχει μακρά ιστορία στην Μέση Ανατολή, ανάλογη με αυτή των Τούρκων ιπποτοξοτών. Ουσιαστικά, αποτελούν το πρώτο βαρύ ιππικό σώμα που δημιούργησαν οι πρώιμοι Ισλαμικοί στρατοί, γι' αυτό παρουσιάζει μεγάλες επιρροές από Ρωμαίους και Πέρσες. Αυτά τα σώματα, πολέμησαν για λογαριασμό του Χαλιφάτου σε όλον τον τότε γνωστό κόσμο από την Ινδία μέχρι και την Βόρεια Αφρική. Οι επελάσεις τους και η αποδοτικότητά τους διεφάνη όταν συγκρούστηκαν με τα ισχυρά ιππικά σώματα των Σασσανιδών και των Ρωμαίων. Μέχρι και σήμερα, θεωρούνται από τα πιο ισχυρά ιππικά σώματα που μπορούν να παρατάξουν οι Αραβικοί στρατοί.\nKhurasani Heavy Cavalry:\nΤο Χορασάν είναι μια περιοχή της Ανατολικής Περσίας, η οποία ήταν γνωστή κατά την Σασσανιδική περίοδο για τους Κατάφρακτούς της. Ο πρώτος Άραβας διοικητής του Χορασάν, κατανόησε την ικανότητα χρήσης τέτοιων ιππέων. Οπότε συνειδητοποίησε ότι και Ισλαμικοί στρατοί θα πρέπει να αξιοποιήσουν τέτοια ιππικά σώματα για να διαθέτουν ένα συγκρτικό πλεονέκτημα έναντι των αντιπάλων τους. Σώματα από το Χορασάν αξιοποιήθηκαν στο έπακρον από τους Αββασίδες. Τα σώματα αυτά είναι ιδιαίτερα πιστά στον Άραβα Χαλίφη.\nΗ περιοχή αυτή από την περίοδο της Περσικής Αυτοκρατορίας των Αχαιμενιδών, ήταν γνωστή ως Σογδιανή. Κατά την περίοδο της εκστρατείας του Μεγάλου Αλεξάνδρου, οι Σόγδιοι ιππείς αποδείχθηκαν ιδιαίτερα δύσκολοι αντίπαλοι για τον Μακεδονικό στρατό. Η Εκστρατεία στην Υπερωξιανή ή αλλιώς Σογδιανή διήρκησε 2 χρόνια και ο Αλέξανδρος δυσκολεύθηκε να υποτάξει την περιοχή. Έκτοτε, οι πολεμιστές αυτοί απέκτησαν μεγάλη φήμη. Είναι γνωστό ότι Σελευκίδες, Πάρθοι, Σασσανίδες αλλά και Άραβες, αξιοποίησαν σε μεγάλο βαθμό ιππείς από αυτή την περιοχή. Αν και το Χαλιφάτο δεν απέκτησε ισχυρό πάτημα στην περιοχή διότι οι Σόγδιοι είναι ένας λαός που δεν υποτάσσονται εύκολα, παρόλα αυτά πολλές μονάδες αξιοποιήθηκαν από τους Άραβες είτε ως ιπποτοξότες είτε ως ιππείς χρησιμοποιώντας σπαθιά ή τσεκούρια. Οι επιρροές τους από το νομαδικό τρόπο πολέμου είναι ολοφάνερες.\nTransoxanian Horse Archers:\nΟι Ghulams, υπήρξαν Τούρκοι σκλάβοι τους οποίους αξιοποίησαν σε μεγάλο βαθμό οι Αββασίδες. Μπορούμε να πούμε ότι ο ρόλος τους ήταν ανάλογος με αυτον των Πραιτωριανών την περίοδο της Αυτοκρατορικής Ρώμης. Στις αρχές του 9ου αιώνα, πολλοί ενήλικες πολεμιστές πιάνονταν αιχμάλωτοι ακόμη και αριστοκράτες για να πολεμούν για λογαριασμό του Χαλίφη. Όμως οι Άραβες έκριναν ότι θα ήταν ορθό να αιχμαλωτίζουν νεαρούς Τούρκους και να τους εκπαιδεύουν από μικρά παιδιά για να πολεμούν για λογαριασμό του Ισλάμ. Συνήθως, υπήρξαν φανατικοί μουσουλμάνοι και ιδιαίτερο πιστό σώμα προς τον Χαλίφη της Βαγδάτης. Οι πηγές αναφέρουν ότι οι Ghulams αξιοποιούνταν περισσότερο ως ιπποτοξότες. Αυτό βέβαια δε σημαίνει ότι δεν ήταν ικανοί να πολεμούν με λόγχες ή με σπαθιά. Επίσης, αυτό που γνωρίζουμε με βεβαιότητα ήταν ότι οι Ghulams ήταν πιο βαριά θωρακισμένοι σε σχέση με ανάλογα ιππικά σώματα που τα στελέχωναν Άραβες ή Ιρανοί, γι'αυτό και δεν ήταν ιδιαίτερα ευκίνητη μονάδα. Λέγεται ότι ο βασικός λόγος που αναγκάστηκαν οι Άραβες να δημιουργήσουν αυτό το σώμα ήταν ότι είχαν διαγνώσει την ικανότητα των Τούρκων στον ιππικό τρόπο πολέμου.\nΤο σώμα αυτό αποτελεί την σωματοφυλακή του Χαλίφη αλλά και των στρατηγών. Συνήθως, το απαρτίζουν συγγενείς αλλά και έμπιστοι αξιωματικοί του Χαλίφη. Το σώμα αυτό στελεχώνεται από Άραβες και Ιρανούς. Αργότερα, στο σώμα αυτό υπηρετούσαν και Τούρκοι. Ο Θρησκευτικός ζήλος και φανατισμός αλλά και η πίστη προς τον Χαλίφη, θα τους αναγκάσει να πολεμούν με αυτοθυσία για να προστατεύσουν τον Χαλίφη ή τον Στρατηγό στο πεδίο της μάχης με οποιοδήποτε κόστος.\n29-05-2016, 10:03 PM\nΠολυ καλή δουλειά - όπως μόνο το TWH ξέρει να κάνει!\n29-05-2016, 10:35 PM (This post was last modified: 29-05-2016, 11:09 PM by Nekro.)\nΓιάννη νομίζω χαραμίζεσαι που δεν το κάνεις εππαγελματικά! Καλή δουλεία και από τους τρείς σας!\n29-05-2016, 10:51 PM (This post was last modified: 29-05-2016, 10:52 PM by Stamatis3.)\nπωπω εκπληκτιτη δουλεια χαρτια και κατευθειαν αυτοπροταθητε στην CA δεν το χορταινω μπρααβο και παλι μπραβο!!!\nTotal War is love, Total War is life...\n29-05-2016, 11:24 PM (This post was last modified: 29-05-2016, 11:26 PM by ★koultouras★.)\nΓενικά πάντως μην νομίζετε οτι είναι κατι εξαιρετικά φοβερό το modding αυτού του τύπου, όπως δλδ. το βλέπουμε να συμβαίνει με τα 3 τελευταία παιχνίδια της σειράς.\nΠερισσότερο νιώθω οτι έκανα moding με τα μοντ που βασίζονταν στο medieval 2 tw.\nΕκεί και κώδικα εβαζα πρωτότυπο (γραμμένο εκ νέου στο χέρι) και events κλπ.\nΓια να μη μιλήσω για μοντέλα, που έχω πάνω απο 600 μοντέλα -- ολα αυθεντικές δημιουργίες-- και κάθονται επειδή δεν μπορώ να καταλάβω τι να κάνω για να τα βάλω στο r2/attila engine.\nεδώ αυτό που κυρίως κάνω ειναι να "ξαναβάφω" με πειστικά εξαρτήματα που φτιάχνω σε photoshop τις ηδη υπάρχουσες 3d πανοπλίες\nΠειραζεις και τα οπλα (χειρολαβες-ακρες δοριων) η μονο πανοπλίες κράνη κλππ?\n30-05-2016, 09:18 AM\nΤο 2ο. Συν το γεγονός ότι βάζω νέες όψεις στις ασπίδες.\nΈχω ήδη βάλει περίπου 50 νέες!\nΕξαιρετικη δουλεια! Ποιο faction εχει σειρα?


Η La Compagnie εκτελεί όλες τις επαγγελματικές πτήσεις με αεροσκάφη Airbus A321neo, στα δρομολόγια Paris Orly - New York Newark.\nΗ La Compagnie ανέστειλε τις πτήσεις\nΜετά την ανακοίνωση του Ντόναλντ Τραμπ, οι περισσότερες αεροπορικές εταιρείες έχουν προσαρμόσει το πρόγραμμα λειτουργίας τους. Συμπεριλαμβανομένης της La Compagnie, μιας γαλλικής αεροπορικής εταιρείας με premium υπηρεσίες, ανακοίνωσε την προσαρμογή του προγράμματος έως τις 18 Μαρτίου. Και από τις 19 Μαρτίου θα αναστείλει όλες τις πτήσεις προς τις Ηνωμένες Πολιτείες.\nΜετά τη λήξη της απαγόρευσης, στις 12 Απριλίου, η La Compagnie θα ξαναρχίσει τις πτήσεις μεταξύ Παρισιού και Νέας Υόρκης. Το άνοιγμα της γραμμής Νίκαια-Νέα Υόρκη, που είχε αρχικά προγραμματιστεί για την 1η Μαΐου 2020, έχει αναβληθεί για την 1η Ιουνίου 2020.\nΗ La Compagnie προσφέρει επίσης στους επιβάτες που έχουν εισιτήριο για ταξίδι έως τις 31 Μαΐου 2020, τη δυνατότητα να αναβάλουν την αναχώρηση και να αλλάξουν την ημερομηνία ταξιδιού χωρίς ποινή ή να επωφεληθούν από ένα κουπόνι που ισχύει για 1 χρόνο.\nCoronavirusΗ ΕταιρείαΝέα ΥόρκηΠαρίσι


JAIPUR ΑΡΩΜΑ ΠΑΛΙΑΣ ΙΝΔΙΑΣ – Travel Earth\nHome /Blog/JAIPUR ΑΡΩΜΑ ΠΑΛΙΑΣ ΙΝΔΙΑΣ\nΗ Τζαϊπούρ είναι για περιηγητές που αντέχουν στα δύσκολα . Ωστόσο, παρά τη ζέστη, τις ενοχλήσεις και τη σκόνη, υπάρχει κάτι σε αυτήν την πόλη του Ρατζαστάνι που αξίζει τον κόπο. Όπως σε μεγάλο μέρος της σύγχρονης Ινδίας, αν σκάψετε λίγο βαθύτερα κάτω από την καθιερωμένη τουριστική υποδομή, μπορείτε να βρείτε κάτι που θα σας μαγέψει και θα σας ιντριγκάρει.\nΜπορείτε να ξεκινήσετε τη μέρα σας με έναν καφέ. Το Indian Coffee House είναι ένας θεσμός που χρονολογείται από την εποχή που οι Βρετανοί προσπαθούσαν να πείσουν τους Ινδούς να πίνουν περισσότερο από τη δική τους σοδειά καφέ, ώστε να μπορούν να πουλήσουν το καλύτερο τσάι στο εξωτερικό.\nΜέρος ενός εθνικού συνεταιριστικού κινήματος από τη δεκαετία του 1950, το Jaipur Coffee House είναι ένα ξεθωριασμένο στέκι με γοητευτικούς ηλικιωμένους, αφίσες αντίκες. Άντρες όπως ο κ. Goyal, ένας συνταξιούχος δάσκαλος, μπορούν να παρενοχλούν τους επισκέπτες για ώρες με ιστορίες για τη συλλογή γραμματοσήμων του και τις καθημερινές του επισκέψεις στο GPO (το ταχυδρομείο) για να συλλέγει τα γράμματά του από φίλους με αλληλογραφία από όλο τον κόσμο. Ο Sri Kumar, ένας σερβιτόρος με καταγωγή από την Κεράλα στο βαθύ νότο της Ινδίας, θα σας φέρει, με μια πεντακάθαρη λευκή στολή, έναν ανεκτό καφέ για 11ρουπίες (περίπου 0,15 του ευρώ) και θα σας δελεάσει με κάθε ποικιλία από pakora και σνακ. Αν θέλετε να δείτε πώς ήταν η Ινδία πριν, ελάτε εδώ και παρασυρθείτε από την ευγένεια και την άθλια ηρεμία.\nΠροτιμήστε να έλθετε νωρίς στα πιο διάσημα κτίρια της πόλης πριν ανοίξουν. Το Hawa Mahal (“Το παλάτι των ανέμων”) είναι ένα παραμύθι που έγινε πραγματικότητα. Χτισμένο το 1799 από τον Maharaja Sawai Pratap Singh με τη μορφή του στέμματος του Krishna, έχει 953 μικρά παράθυρα (jharokhas) που είναι διακοσμημένα με περίπλοκα δικτυωτά πλέγματα που προορίζονται να επιτρέπουν στις γυναίκες της αυλής να παρακολουθούν πομπές στον παρακάτω δρόμο χωρίς να τις παρατηρούν. Ελάτε με το πρώτο φως και δείτε τον ήλιο να αλλάζει το χρώμα του κτιρίου λεπτό προς λεπτό. Κοιτάξτε προς τα πάνω και πιείτε ένα μικρό φλιτζάνι άψογα καρυκευμένο τσάι από έναν πωλητή που εξυπηρετεί τους πρώτους πελάτες του την ημέρα πριν κατέβουν οι ορδές με λεωφορεία.\nΣτο City Palace, προσπαθήστε να μείνετε ακίνητοι και να μην μπείτε στον πειρασμό να βιαστείτε σε κάθε δωμάτιο. Παραμείνετε στο Μουμπάρακ Μαχάλ («Το παλάτι που καλωσορίζει») που χτίστηκε για τον Μαχαραγιά Madho Singh II στα τέλη του 19ου αιώνα.\nΕίναι ένα ενδιαφέρον παλιό μείγμα παραδοσιακού Rajput, ισλαμικού και βρετανικού στυλ και μάλλον υπέροχο. Υπέροχοι είναι επίσης οι περίτεχνοι μουστακοφόροι φρουροί με τα λουλούδια τους που επιτρέπουν υπομονετικά σε κάθε τουρίστα εδώ να τραβήξει τη φωτογραφία του δίπλα στα μεγαλύτερα ασημένια αντικείμενα στον κόσμο – τους Gangajelies. Αυτά τα γιγάντια δοχεία βάρους 345 κιλών το καθένα φτιάχτηκαν για τον Madho Singh II, ώστε να μπορεί να πάρει αρκετό ιερό νερό Ganga για να κάνει μπάνιο κατά τη διάρκεια του ταξιδιού του στη στέψη του Edward VII. Αν και δεν θα το μαντέψατε τώρα, η Τζαϊπούρ ήταν η πρώτη σχεδιασμένη πόλη της Βόρειας Ινδίας. Οι φαρδιές λεωφόροι πλαισιώνονται από ένα πλέγμα από παζάρια.\nΑυτές οι αγορές είναι πραγματικά το θέμα της Ροζ Πόλης (Βαμμένη σε χρώμα ροζ – πορτοκαλί για τον εορτασμό της επίσκεψης του Πρίγκιπα της Ουαλίας το 1853). Η Τζαϊπούρ φημίζεται δικαίως για τα πετράδια της, την κεραμική της και το μπατίκ της.\nΕάν υπάρχουν ευκαιρίες για αγορές, σίγουρα δεν θα τις βρείτε, αλλά αν σας αρέσει κάτι, διαπραγματευτείτε σκληρά και ετοιμαστείτε να φύγετε. Εάν ο καταστηματάρχης σας ακολουθεί, μπορεί να έχετε πετύχει κάτι κοντά στο περιθώριο κέρδους του.\nΜερικοί από τους καλύτερους πολύτιμους λίθους στην Ινδία (ή μάλιστα οπουδήποτε) βρίσκονται στο Gem Palace στο MI Road. Στο γραφείο του, σκιασμένο από βαριές κουρτίνες, ο κ. Papu θα σας συστήσει τον μεγαλύτερο του, τον εύγλωττο Sanjay που θα σας πει ιστορίες για αντίκες κοσμήματα. Οι φωτογραφίες στους τοίχους του να χαμογελά με αστέρες του κινηματογράφου και διασημότητες πιστοποιούν την ποιότητα των προϊόντων που εκτίθενται. Αν είστε τυχεροί, μπορείτε να δείτε τη συλλογή του με vintage αυτοκίνητα: ένα 1931 Studebaker, ένα Packard-110 και ένα Dodge του 1933. Στον επάνω όροφο, οι άνδρες γυαλίζουν και κόβουν πέτρες σύμφωνα με αυστηρά πρότυπα.\nΣτο κοντινό Johari Bazaar, θα βρείτε άντρες σταυροπόδι να κάνουν το ίδιο και είναι πιθανό να σας προσφέρουν κοσμήματα από έμπορους απευθείας από το κεντρικό κάστινγκ που, όπως και η ίδια η Τζαϊπούρ, δεν είναι όλα όσα φαίνονται…\nΠερπατώντας στα παζάρια – ίσως από τη Νέα Πύλη μέχρι την Πύλη Ajmeri – μπορεί κανείς να δει, να γευτεί και να αγοράσει κάθε είδους περίεργα και υπέροχα φαγητά του δρόμου (αν είναι τηγανητό και ζεστό είναι γενικά ασφαλές – αλλά δοκιμάστε και τα γλυκά με βραστό γάλα – mithai – και τα τηγανητά jalebi), για σάρι (κυρίως στο Bapu Bazaar) και γυναικεία βραχιόλια (που τα βρίσκεις καλύτερα στο Μανιχάρον κα Ράστα). Στο Khajane Walon ka Rasta, παρατήρησε του άντρες , λευκοί από την σκόνη της πέτρας που σκαλίζουν ινδουιστικές θεότητες , να απομακρύνονται από τα αγάλματα όπως τα φαντάσματα\nΛίγα χιλιόμετρα έξω από την Τζαϊπούρ, η πόλη Sanganer είναι γεμάτη από εργοστάσια που καλωσορίζουν τους επισκέπτες να δουν τους τεχνίτες τους που εργάζονται δημιουργώντας χειροτεχνήματα . Είναι μια εκδρομή μισή μέρα και στην ίδια πόλη είναι σημαντικός και ο αρχαίος ναός των Jain, ο ναός Shri Digambar, αγνοείται σχεδόν από όλους τους ξένους τουρίστες, καθιστώντας τον μια πολύ καλή εναλλακτική στην τρέλα της Ροζ Πόλης.\nΜια πόλη του ήλιου και των χρωμάτων, μεγάλο μέρος της Τζαϊπούρ φαίνεται καλύτερα στη λάμψη νωρίς το πρωί ή αργά το απόγευμα. Το Amber Palace, πάντα γεμάτο από επισκέπτες, είναι ήσυχο στις επτά ή οκτώ το πρωί πριν ανοίξει. Κάτω από τις επάλξεις και τυλιγμένοι για την ψύχρα νωρίς το πρωί, παρατηρήστε τους ηλικιωμένους που ταΐζουν μπαγιάτικο ρότι τα περιστέρια γύρω από τη λίμνη.\nΟι ελέφαντες τρέχουν και ταλαντεύονται δίπλα σας στο δρόμο περιμένοντας να ξεκινήσουν την εργάσιμη μέρα τους μεταφέροντας τουρίστες στους λιθόστρωτους δρόμους. Στο ηλιοβασίλεμα, επισκεφθείτε το τζαμί Akbari και απολαύστε την κόκκινη λάμψη καθώς η μέρα χάνεται πίσω από τα κτίρια.\nΜια επίσκεψη στο Ναό του Ήλιου κοντά στο Galta αξίζει το ταξίδι. Πέρα από την Πύλη Surajpol, μια διαδρομή μισής ώρας θα σας οδηγήσει σε αυτό που είναι γνωστό ως ο ναός των πιθήκων, όπου το σούρουπο, ανακατεύονται με ντόπιους που κάνουν μπάνιο στη λίμνη, ορδές μακάκων Rhesus που έρχονται να πιουν και να κλέψουν ότι βρουν. Σε κοροϊδεύουν από τους ακόμα ζεστούς από τον ήλιο βράχους με τα παράνομα λάφυρά τους.\nΔεν επισκέπτονται πολλοί τους τελικούς χώρους ανάπαυσης αρκετών από τους μαχαραγιάδες της πόλης στο Royal Gaitor. Μέσα σε κάθε chhatri (θολοειδή περίπτερα) υπάρχουν περίτεχνα σκαλισμένες ζωφόροι που απεικονίζουν σκηνές κυνηγιού ελέφαντα και λιονταριών.\nΜια άλλη μέρα μπορεί να τελειώσει με πλήθη Ινδών επισκεπτών που βλέπουν τον ήλιο να βουτάει πίσω από το Jal Mahal («Παλάτι του Νερού»), ένα δροσερό αεράκι που έρχεται από τη λίμνη και το θόρυβο εκατοντάδων ανθρώπων που τσιμπολογούν αλμυρά σνακ ή τσατ που προμηθεύτηκαν από μυριάδες πωλητές.\nΊσως ένα άλλο πρωινό σας μπορεί να ξεκινήσει εκεί όπου οι περισσότεροι ντόπιοι επιχειρηματίες έρχονται για να ευλογηθούν για τις καθημερινές τους προσπάθειες – στο ναό Govind Dev Ji. Εδώ μπορεί επιτέλους να συνειδητοποιήσετε ανάμεσα στους ξυπόλητους και τους ευσεβείς και τις κουδουνίστρες ότι αν και η Τζαϊπούρ δεν είναι ακριβώς όπως θα θέλατε να είναι, μπορείτε να την αγκαλιάσετε με κάποιο είδος καρμικής αποδοχής. Σε αυτόν τον ναό και σε όλη την πόλη θα ακούσετε τον χαιρετισμό που τώρα πραγματικά σπάνια ακούγεται στην Ινδία: “Ram, Ram”. Μια ένδειξη ότι η Τζαϊπούρ, παρά τους τουρίστες και τα πλήθη είναι ακόμα η Τζαϊπούρ των Μαχαραγιάδων. Διαχρονικό για όλα αυτά… και εντελώς ακαταμάχητο.\nΑπό το Δελχί, η Τζαϊπούρ είναι προσβάσιμη με απευθείας λεωφορείο και τρένο επίσης διαθέτει και διεθνές αεροδρόμιο.\nTAGS: Hawa MahalJal MahalΙνδίαΡατζαστάνιΤζαϊπούρ


spotter.gr | PORTO TECHNICA - Επισκευές ρολλά, ρολλών,επισκευη,στορια,στορι,γκαραζ,γκαραζοπορτα,γκαραζοπορτες,περιπτερα,περιπτερων,γκαραζοπορτών,κατηστημάτων,ελατήρια,ελατηριο,παλαιου τυπου,απαρχαιομένα,ρολα,rola,ανοιχτου και κλειστού τύπου,Episkeui, episkeues,episkevi,episkeyi,episkeues,episkeves,rolla,rola,rollon,rolon,rollwn,rolwn,stori,storia,storakia,gkarazoporta,gkarazoportes,garazoporta,garaz,garage,garagoportes,garazoportes,periptera,periptero,katastima,katastimata,katastimatwn,soyrlas,sourlas\nΠροέκταση Μ. Αλεξάνδρου - Σίνδος\n2310569196 - ΦΑΞ: 2310569197\n40.66911608150882 , 22.818474769592285\nH Porto Technica είναι μία σχετικά νεοσύστατη εταιρία που όμως στελεχώνεται από στελέχη με μεγάλη εμπειρία στον τομέα των βιομηχανικών ανοιγμάτων και των εφαρμογών τους. Η εταιρεία στεγάζεται σε βιομηχανικό χώρο 900 τ.μ. στην Σίνδο Θεσσαλονίκης. Διαθέτει γραφεία, εκθετήριο, τμήμα συναρμολόγισης και προσαρμογής, τμήμα ειδικών κατασκευών, τμήμα ελέγχου λειτουργίας των εφαρμογών, συνεργεία τοποθέτησης που υποστηρίζονται από ιδιόκτητα διασκευασμένα φορτηγά και τομέα συντήρησης και επισκευής των εφαρμογών.\nΕξειδικευμένο προσωπικό υποστηρίζει τις εγκαταστάσεις με τακτικό έλεγχο και συντήρηση αλλά και σε περιπτώσεις εκτακτων αναγκών προσφέρονται άμεσες λύσεις υποστήριξης όπου κρίνεται απαραίτητο. Επιπλέον επεκτάσεις, πρόσθετοι αυτοματισμοί, επιπρόσθετα συστήματα ασφαλείας και γενικά ότι ανάγκη προκύπτει από τη χρήση των συστημάτων υποστηρίζονται με υπευθυνότητα και κριτήριο την σωστή λειτουργία και το πολλαπλό ώφελος του πελάτη.\nΓια περισσότερες πληροφορίες επισκεφθείτε την ιστοσελίδα μας: www.portotechnica.gr\nΜεγ. Αλεξάνδρου 98 - Σίνδος\nΜακεδονομάχων 50, Χαλάστρα\nΒΙΠΕΘ Σίνδου Οδός Α7\nExtreme Models. OPTIFUEL, OPTIMIX, Τηλεκατευθυνόμενα Αεροπλάνα Μοντελισμός. Καύσιμο, ανταλλακτικά, κατασκευή επισκευή\n4987 Προβολές Χόμπι & Δραστηριότητες\n1561 Προβολές Φωτογραφικά\nΕΥΘΥΜΙΟΥ ΒΑΣΙΛΗΣ Αλουμινοκατασκευες Σιδηροκατασκευες. Κατασκευές αλουμινίου σιδήρου Ρόδος. Κουφώματα, Ρολά, Πέργολες\n4297 Προβολές Σιδηροκατασκευές - Μεταλλικές κατασκευές\n1554 Προβολές Λογιστικά\n9535 Προβολές Επιπλα


Ποιοι και γιατί έκαναν έξαλλο τον Ήσυχο; ΒΙΝΤΕΟ - OnAlert.gr\nΠοιοι και γιατί έκαναν έξαλλο τον Ήσυχο; ΒΙΝΤΕΟ\nO ΑΝΥΕΘΑ Κώστας Ήσυχος είναι και ως χαρακτήρας …ήσυχος. Ψύχραιμος είναι η σωστή λέξη. Ωστόσο το Ποτάμι του Σταύρου Θεοδωράκη κατάφερε να τον κάνει έξαλλο! Οι θέσεις που εξέφρασαν στελέχη του κόμματος του Θεοδωράκη ασκώντας αρνητική κριτική για το πως χειρίζεται το θέμα των γερμανικών αποζημιώσεων οδήγησε τον ΑΝΥΕΘΑ σε μια σκληρή ανακοίνωση. Στην οποία κάνει λόγο για “μια προβοκάτσια με καθαρά γκεμπελίστικα χαρακτηριστικά”. Σ΄ αυτή την κατηγορία εντάσσει και τον Άδωνι Γεωργιάδη της ΝΔ.\nΤο βίντεο είναι από την επίσκεψη του ΑΝΥΕΘΑ Κώστα Ήσυχου στη Διεύθυνση Ιστορίας Στρατού.\nTags: ΗΣΥΧΟΣ,ΓΕΡΜΑΝΙΚΕΣ ΑΠΟΖΗΜΙΩΣΕΙΣ,ΠΟΤΑΜΙ,


Αλεξάνδρα Παπαδάκη, Author at Fay's book - Page 2 of 3\nδευτέρα 31 ιουλίου\t/ 09:15AM 31 July 2017\nΠροβλέψεις Δευτέρα 31 Ιουλίου\nΤι λένε τα ζώδια σήμερα… Κριός (21 Μαρτίου-19 Απριλίου) Σήμερα είναι μια δύσκολη μέρα, γι’ αυτό καλύτερα θα ήταν να μείνετε σπίτι και να χαλαρώσετε, μακριά από όλους και όλα. Αν εργάζεστε, σας συμβουλεύουμε να αναβάλλετε σημαντικές αποφάσεις για αύριο. Ταύρος…\nζώδια\t/ 09:15AM 29 July 2017\nΠροβλέψεις Σάββατο 29 Ιουλίου 2017\nΚριός (21 Μαρτίου-19 Απριλίου) Μια συζήτηση με έναν σύντροφο ή έναν στενό φίλο μπορεί να είναι λίγο έντονη σήμερα, επειδή κάποιος πιθανότατα θα σας αναστατώσει. Θα συμβεί ξαφνικά σαν μια μικρή έκρηξη. Προσπάθησε να μείνεις ήρεμος και να συνεχίσεις στους…\nμαμά\t/ 04:45PM 27 July 2017\n8 παιδικές φατσούλες που θα σας φτιάξουν τη μέρα!\nΌσα νεύρα και να έχουμε και ό,τι μα ό,τι κι αν έχει συμβεί όταν δούμε μια παιδική φατσούλα με χαμόγελο, τα ξεχνάμε όλα και αυτόματα η μέρα μας γίνεται υπέροχη. Δείτε παρακάτω τις φωτογραφίες που συγκεντρώσαμε και…. χαμογελάστε με την…\nζώδια\t/ 09:15AM 26 July 2017\nΤι λένε σήμερα τα ζώδια; Κριός (21 Μαρτίου-19 Απριλίου) Αυτή είναι μια ημέρα αρκετά περίεργη για εσάς. Ωστόσο, αισθάνεστε ανταγωνιστικοί, ειδικά με ότι αφορά τα κεκτημένα σας. Μπορεί επίσης να είστε ανταγωνιστικοί στο ρομαντισμό και ακόμη και στις τέχνες. Η…\nζώδια\t/ 10:15AM 22 July 2017\nΠροβλέψεις Σάββατο 22 Ιουλίου\nΤι θα συμβεί σήμερα; Κριός (21 Μαρτίου-19 Απριλίου) Τυχεροί! Οι επόμενες τέσσερις εβδομάδες είναι ιδανικές για διακοπές, πάρτι και διασκέδαση με φίλους. Ο ρομαντισμός θα ανθίσει. Οι αθλητικές εκδηλώσεις θα προσελκύσουν παιχνιδιάρικες δραστηριότητες με παιδιά. Είναι η σειρά σας να…\nζώδια\t/ 09:15AM 21 July 2017\nΠροβλέψεις Παρασκευή 21 Ιουλίου\nΤι θα συμβεί σήμερα; Κριός ( 21 Μαρτίου – 19 Απριλίου) Σήμερα η ενέργεια του Άρη σάς κάνει να θέλετε να ετοιμάσετε ένα πάρτι, να εξερευνήσετε αθλήματα, να απολαύσετε παιχνιδιάρικες δραστηριότητες με παιδιά και να επικοινωνήσετε με άλλους, ειδικά για…\nzodia\t/ 09:15AM 20 July 2017\nΤι λένε τα ζώδια για σήμερα; Τι θα συμβεί; Κριός (21 Μαρτίου – 19 Απριλίου) Πιθανότατα κάποια διαφωνία με κάποιο συγγενικό σας πρόσωπο θα σας εκπλήξει ευχάριστα ή δυσάρεστα. Θα προκληθούν εντάσεις ή τσακωμοί ανάμεσα σας αλλά το επόμενο διάστημα όλα…\nζώδια\t/ 09:15AM 19 July 2017\nΠροβλέψεις Τετάρτη 19 Ιουλίου\nΤι λένε τα ζώδια σήμερα; Κριός (21 Μαρτίου – 19 Απριλίου) Αυτή είναι μια καλή ημέρα για τους καλλιτέχνες και μια καλή μέρα να εξασκηθείτε σε αυτό που κάνετε και κερδίσετε τα κοπλιμέντα και το θαυμασμό όλων. Εν τω μεταξύ, ορισμένοι θα…\nζώδια\t/ 09:15AM 18 July 2017\nΠροβλέψεις Τρίτη 18 Ιουλίου\nΤι θα συμβεί, σήμερα; Κριός (21 Μαρτίου – 19 Απριλίου) Εφόσον επιβιώσατε χθες η σημερινή ημέρα αποτελεί την αμοιβή σας. Είναι μια καλή ευκαιρία να επικοινωνήσετε με τα κοντινά σας πρόσωπα και να τακτοποιήσετε τις επαγγελματικές σας υποχρεώσεις. Ταύρος (…\nζώδια\t/ 09:15AM 15 July 2017\nΠροβλέψεις Σάββατο 15 Ιουλίου\nΤι λένε τα άστρα ….. Κριός (21 Μαρτίου-19 Απριλίου) Βρίσκεστε στην κορυφή σήμερα, επειδή η Σελήνη είναι πάνω σας χορεύοντας με την αληθινή Αφροδίτη και τον τυχερό Δία. Αυτό σας κάνει να αισθάνεστε χαρούμενοι, ενθουσιώδεις και αισιόδοξοι. Θα χαλαρώσετε και…


Bloomberg : “H Γερμανία και όχι η Ελλάδα πρέπει να βγει από το ευρώ” | Kelda.gr | Κόμμα Ελλήνων Δανειοληπτών\nBloomberg : “H Γερμανία και όχι η Ελλάδα πρέπει να βγει από το ευρώ”\nPost published:18 Ιουλίου 2015\nΜετά από μήνες εξαντλητικών διαπραγματεύσεων, με αντεγκλήσεις και ανατροπές, είναι δύσκολο να δούμε κάποιον νικητή. Η συμφωνία στην οποία κατέληξε η Ελλάδα με τους πιστωτές της –εάν κρατήσει- προωθεί την ίδια οικονομική στρατηγική που έχει επανειλημμένως αποτύχει να θεραπεύσει την χώρα. Οι Έλληνες θα υποχρεωθούν να σφίξουν κι άλλο τη ζώνη παρά το ότι ψήφισαν “όχι” στα νέα μέτρα. Οι πιστωτές θα δουν πιθανώς ακόμη λιγότερα χρήματα από αυτά που θα έπαιρναν με ένα πακέτο με λιγότερη λιτότητα και άμεση ελάφρυνση του χρέους.\nΈτσι, ο μεγαλύτερος πιστωτής, η Γερμανία, έχει προσφέρει μια υπηρεσία στην Ευρώπη: προτείνοντας στην Ελλάδα να βγει από το ευρώ, έχει σπάσει ένα πολιτικό ταμπού. Για δεκαετίες, οι πολιτικοί έχουν παρουσιάσει το ενιαίο νόμισμα ως ένα σύμβολο ευρωπαϊκής ενότητας, παρά τα ατελή οικονομικά που επισημάνθηκαν ήδη από το 1971 από τον Καθηγητή του Cambridge, Nicholas KAldor. Αυτό άλλαξε στις 11 Ιουλίου, όταν οι υπουργοί Οικονομικών της Ευρώπης συμφώνησαν ότι θα ήταν λογικό και πρακτικό για μια χώρα-μέλος να φύγει. “Σε περίπτωση που δεν μπορεί να επιτευχθεί συμφωνία, θα πρέπει να προσφερθούν στην Ελλάδα ταχείες διαπραγματεύσεις για ένα time-out”.\nΟρισμένοι Γερμανοί ανησυχούν ότι ένα γερμανικό μάρκο με ανοδική πορεία θα καθιστούσε τις εξαγωγές τους λιγότερο ανταγωνιστικές στο παρελθόν. Αυτό είναι πραγματικά ένα επιθυμητό αποτέλεσμα για τον κόσμο –και τελικά για την Γερμανία επίσης. Για χρόνια, η Γερμανία εμφάνιζε ένα μεγάλο πλεόνασμα του ισοζυγίου τρεχουσών συναλλαγών, που σημαίνει ότι πουλάει περισσότερα από όσα αγοράζει. Το χάσμα αυτό έχει αυξηθεί από την έναρξη της κρίσης, φθάνοντας σε νέο ρεκόρ των 215,3 δισ. ευρώ το 2014. Τέτοια ανεπαρκή γερμανική ζήτηση, αποδυναμώνει την παγκόσμια ανάπτυξη, κάτι που εξηγεί για ποιο λόγο το αμερικανικό υπουργείο Οικονομικών και το ΔΝΤ εδώ και καιρό σπρώχνουν την χώρα να αγοράσει περισσότερα. Ακόμη και η Κομισιόν έχει καταλήξει στο συμπέρασμα ότι η ανισορροπία στο ισοζύγιο τρεχουσών συναλλαγών της Γερμανίας, είναι “υπερβολική”.\nΊσως το μεγαλύτερο κέρδος να ήταν πολιτικό. Η Γερμανία απολαμβάνει το ρόλο του ηγεμόνα στην Ευρώπη, αλλά έχει αποδειχθεί απρόθυμη να αναλάβει το κόστος. Παίζοντας τον ρόλο του νταή καλυμμένο ελάχιστα με ηθική, δεν προσφέρει υπηρεσίες στην περιοχή. Αντί να οικοδομούν μια “ακόμη πιο στενή ένωση” στην Ευρώπη, οι Γερμανοί βάζουν σε κίνδυνο τον ευαίσθητο ιστό της. Για να μείνουν κοντά, τα ευρωπαϊκά έθνη μπορεί να χρειαστεί να χαλαρώσουν τους δεσμούς που τους δένουν τόσο σφιχτά.\nPrevious PostΌχι ο λαός – Όχι και οι βουλευτές


1971: Εξέγερση και σφαγή στις φυλακές Αττικα | Ημεροδρόμος\nΣαν σήμερα, 9 Σεπτεμβρίου 1971, οι 1.200 περίπου κρατούμενοι των φυλακών Άττικα της Πολιτείας της Νέας Υόρκης καταλαμβάνουν τρία συγκροτήματα και συλλαμβάνουν ως ομήρους 38 φύλακες και υπαλλήλους. Στα αιτήματά τους περιλαμβάνονται η χορήγηση αμνηστίας, η ασφαλής αναχώρησή τους σε μια «μη ιμπεριαλιστική χώρα» και η απελευθέρωση όλων των πολιτικών κρατουμένων στις ΗΠΑ. Αμέσως, δυνάμεις της Εθνοφρουράς κυκλώνουν τις φυλακές, ενώ η ύπαρξη ομήρων επιβάλλει την άμεση έναρξη διαπραγματεύσεων.\nΟι κρατούμενοι ζητούν στην αρχή να μιλήσουν με τον κυβερνήτη της Πολιτείας, το ρεπουμπλικάνο Νέλσον Ροκφέλερ. Αυτός αρνείται και οι διαπραγματεύσεις γίνονται με τον υπεύθυνο για τις φυλακές της Πολιτείας Ράσελ Οσγουολντ. Μετά από μαραθώνιες συζητήσεις, ο Οσγουολντ ανακοινώνει ότι γίνονται δεκτά τα περισσότερα αιτήματα των εξεγερμένων, εκτός της αμνηστίας. Και ενώ όλα έδειχναν την ομαλή κατάληξη, οι αρχές διακόπτουν στις 13 Σεπτέμβρη τις συνομιλίες και ο Ροκφέλερ ζητεί την επέμβαση της Αστυνομίας. Πάνω από 1.000 αστυνομικοί και εθνοφρουροί παίρνουν μέρος στη μάχη που διαρκεί 90 λεπτά. Ελικόπτερα, υπεριπτάμενα των φυλακών, ρίχνουν δακρυγόνα και τα πληρώματα τους καλούν με μεγάφωνα τους κρατούμενους να παραδοθούν.\n(Επισκέψεις: 601 φορές, όπου 1 ημερήσιες)\nΕτικέτες: ΗΠΑ ΝΕΑ ΥΟΡΚΗ ΣΑΝ ΣΗΜΕΡΑ ΦΥΛΑΚΕΣ ΑΤΤΙΚΑ


Hartford Wolf Pack Lehigh Valley Phantoms ζωντανά αποτελέσματα, livescore και live streaming - SofaScore.com\nHartford Wolf Pack Lehigh Valley Phantoms Ζωντανά αποτελέσματα, livescore και live streaming\nHartford Wolf Pack Lehigh Valley Phantoms ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 4.3.2017. και ώρα 20:00 UTC ώρα στο γήπεδο XL Center, Hartford, CT, USA για το AHL - USA. Στο SofaScore ζωντανά αποτελέσματα μπορείτε να βρείτε όλα Hartford Wolf Pack εναντίον Lehigh Valley Phantoms τα προηγούμενα αποτελέσματα με τους H2H αγώνες. Οι σύνδεσμοι Hartford Wolf Pack εναντίον Lehigh Valley Phantoms με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Hartford Wolf Pack εναντίον Lehigh Valley Phantoms ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον χόκεϊ επί πάγου αγώνα Hartford Wolf Pack Lehigh Valley Phantoms στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία χόκεϊ επί πάγου ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: Hartford Wolf Pack - Lehigh Valley Phantoms\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Hartford Wolf Pack Lehigh Valley Phantoms live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Hartford Wolf Pack Lehigh Valley Phantoms ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Σεραφείμ Κοτρώτσος: Το “πομπώδες” παρελθόν, ο Πομπέο και το διπλωματικό “πατ” | Anatropi News\nYou are at:Home»Opinions»Σεραφείμ Κοτρώτσος: Το “πομπώδες” παρελθόν, ο Πομπέο και το διπλωματικό “πατ”\nΣεραφείμ Κοτρώτσος: Το “πομπώδες” παρελθόν, ο Πομπέο και το διπλωματικό “πατ”\nΟ Κυριάκος Μητσοτάκης έπιασε το νήμα της εξωτερικής πολιτικής από εκεί που το άφησε ο Αλέξης Τσίπρας, παρά την “πομπώδη” και ανέξοδη ρητορική των υψηλών τόνων στα εθνικά θέματα όσο ήταν στην αντιπολίτευση. Και ορθώς έπραξε. Οι πληροφορίες θέλουν τους δύο άνδρες να αφιερώνουν αρκετό χρόνο στα θέματα αυτά, σε εκείνη την συζήτηση μιάμισης ώρας κατά την παράδοση-παραλαβή στο Μέγαρο Μαξίμου. Οι δε σχετικά χαμηλοί τόνοι του προέδρου του ΣΥΡΙΖΑ δεν περνούν απαρατήρητοι.\nΗ επίσκεψη του Αμερικανού ΥΠΕΞ στην Αθήνα επιβεβαίωσε πλήρως αυτή την κατεύθυνση. Η επέκταση του πρωτοκόλλου αμυντικής συνεργασίας Ελλάδας- ΗΠΑ και τα πλατιά χαμόγελα του Μάϊκ Πομπέο και του Νίκου Δένδια δεν ήταν τίποτε περισσότερο από την λογική εξέλιξη όσων ξεκίνησαν κατά την επίσκεψη του Αλέξη Τσίπρα στον Λευκό Οίκο, τις συχνές τηλεφωνικές επαφές με τον Μάϊκλ Πενς και τα “πήγαινε- έλα” του Νίκου Κοτζιά στην Ουάσιγκτον.\nΗ Αλεξανδρούπολη, η Ανδραβίδα, το Στεφανοβίκειο και η Σούδα ήταν πάντοτε “κρυφός πόθος” των ΗΠΑ και το γεωπολιτικό χάος στη Μέση Ανατολή (Συρία, Ιράν) μαζί με την βούληση της Ουάσιγκτον να εδραιώσουν ένα νέο ενεργειακό στάτους στην Ανατολική Μεσόγειο που -όπως ρητώς είπε ο επικεφαλής του Στέϊτ Ντιπάρτμεντ- “θα αποδεσμεύσει την Ευρώπη από μονοπώλια (σ.σ Ρωσία)” οδηγούν σε ακόμα μεγαλύτερη πρόσδεση της χώρας μας στο αμερικανικό άρμα.\nΠριν περίπου δύο χρόνια ήταν ο (τότε) υπ. Άμυνας Πάνος Καμμένος που έφευγε από τις ΗΠΑ με μια πρωτόλεια συμφωνία για αναβάθμιση της στρατιωτικής αμερικανικής παρουσίας στην Ελλάδα. Τα εγχώρια ΜΜΕ “έκαναν πάρτι” για τα…”καμώματα” του Καμμένου και την προσχώρηση της “πρώτη φορά Αριστερά” κυβέρνησης στο αμερικανικό δόγμα. Τώρα η κυβέρνηση της Ν.Δ συνεχίζει με ακόμα μεγαλύτερο ζήλο όσα λοιδορούσε εκείνη την εποχή.\nΠερίπου το ίδιο συνέβη και με τις Πρέσπες –να μην τα ξαναλέμε– αλλά και με την πολιτική σχετικά με τα δυτικά Βαλκάνια γενικότερα. Η απειλή βέτο “ανά κεφάλαιο” στην ενταξιακή πορεία της Βόρειας Μακεδονίας έγινε απόλυτη πρόσδεση στην γερμανική γραμμή για “εδώ και τώρα” εκκίνηση της διαδικασίας προσχώρησης. Ταυτόχρονα, μάλιστα, για Βόρεια Μακεδονία και Αλβανία, παρά το γεγονός ότι η κυβέρνηση Ράμα ελάχιστα έχει πράξει απ΄ όσα οφείλει σχετικά με το περιουσιακό και άλλες εκκρεμότητες που αφορούν την υπόσταση της ελληνικής ομογένειας.\nΠέρασε, μάλλον, απαρατήρητο το γεγονός πως στο άρθρο που δημοσίευσε ο Αλέξης Τσίπρας στους Financial Times (μετά την επίσκεψη στα Σκόπια) αναφέρεται αποκλειστικά και μόνο στην ένταξη της Βόρειας Μακεδονίας και δεν κάνει λόγο για την Αλβανία.\nΔικαίως, δεδομένου ότι οι εκκρεμότητες με τα Τίρανα παραμένουν. Όμως, ο Κυριάκος Μητσοτάκης δεσμεύτηκε πως στο Ευρωπαϊκό Συμβούλιο στις 16-17 Οκτωβρίου θα πει “όχι” στον διαχωρισμό (decoupling) και έτσι – επιδιώκοντας αυτό που θεωρεί μείζον– θα δώσει ένα στρατηγικό προβάδισμα στον Έντι Ράμα και στους σκληρούς των Τιράνων. Η Ελλάδα θα μπορούσε να στηρίξει σε πρώτη φάση την Ολλανδική θέση για ένταξη μόνο της Βόρειας Μακεδονίας αλλά, προφανώς, η πίεση της Άγκελα Μέρκελ και η διεκδίκηση πιθανών “ανταλλαγμάτων” δεν του το επιτρέπουν. Εάν το έπραττε, άλλωστε, παρότι θα ήταν ίσως διπλωματικά πιο ωφέλιμο θα φαινόταν στο εσωτερικό της χώρας ως απόλυτη προσχώρηση στο αφήγημα των Πρεσπών- κάτι που ενώ το έχει ήδη πράξει δεν μπορεί, όμως, και να ομολογήσει.\nΌλα αυτά αποτελούν, αναμφίβολα, συνέχιση της εθνικής γραμμής που συγκροτήθηκε τα προηγούμενα χρόνια. Μιας γραμμής αναγκαίας και υπό προϋποθέσεις γεωπολιτικά επικερδούς, η οποία, από την άλλη, προκάλεσε ακραία αντιπολιτευτική ρητορική και διχασμό στο εσωτερικό της χώρας, με μεγάλο πολιτικό και τελικά εκλογικό κέρδος για τη Ν.Δ.\nΗ επίσκεψη Πομπέο αποτέλεσε, βεβαίως, μια εντυπωσιακή αναβάθμιση της ρητορικής των ΗΠΑ έναντι της Τουρκίας. Ο προϊστάμενος του Στέϊτ Ντιπάρτμεντ είπε δύο σημαντικά πράγματα: πρώτον, ότι οι ΗΠΑ δεν θα επιτρέψουν παράνομες τουρκικές γεωτρήσεις στην κυπριακή ΑΟΖ και, δεύτερον, εάν υπάρξει επιθετική ενέργεια της Τουρκίας με επιχείρηση απόβασης σε ελληνικό νησί, η Ουάσιγκτον θα εμπλακεί.\nΔεν είχαν ειπωθεί τόσο καθαρά αυτά κατά το παρελθόν, παρότι θα μπορούσε να ισχυριστεί κανείς πως είναι περίπου αυτονόητα και γενικόλογα (και στα Ίμια του 1996 υπήρξε εκ των υστέρων εμπλοκή των ΗΠΑ με τα γνωστά, όμως, τετελεσμένα στο “γκριζάρισμα” του Αιγαίου από την Άγκυρα). Το Γιαβούζ, άλλωστε, βρίσκεται εντός της κυπριακής ΑΟΖ και ο Ερντογάν ανακοινώνει την απόκτηση και τρίτου πλωτού γεωτρύπανου.\nΥπάρχει, όμως, κάτι επιπλέον που πρέπει να μας προσγειώνει στην πραγματικότητα. Την ώρα που ο Μάϊκ Πομπέο αναχωρούσε από την Αθήνα, ο Λευκός Οίκος άναβε το “πράσινο φως” για την εισβολή των τουρκικών στρατευμάτων στην Συρία. Αντιφατικό; Μόνο για τους αφελείς που πίστεψαν ότι οι ΗΠΑ αναδεικνύουν την Ελλάδα ως “τοποτηρητή” στην ευρύτερη περιοχή. Για τις ΗΠΑ η Τουρκία είναι ο βασικός σύμμαχος στο “μεγάλο σχέδιο” της Μέσης Ανατολής και αυτό είναι κάτι που πρέπει να λάβουμε σοβαρά υπόψη μας στους συσχετισμούς δυνάμεων.\nΥπάρχει, όμως, και μια αποστροφή στις δηλώσεις Πομπέο που περνά απαρατήρητη. Έκανε λόγο για “αμοιβαία αποδεκτή” λύση σχετικά με τα ενεργειακά της Κύπρου. Μπορεί να υπονοεί γενικώς το Κυπριακό, μπορεί, όμως, να έχει και κάτι άλλο κατά νου που συνδέει αυτά τα δύο. Ορισμένοι αναλυτές στην Κύπρο κάνουν λόγο για “σχέδιο συνεκμετάλλευσης” και προεξοφλούν νέες υποχωρήσεις από την πλευρά του Νίκου Αναστασιάδη ενόψει της επανεκκίνησης των συνομιλιών. Οι πιο απαισιόδοξοι μιλούν για μια σχεδόν προεξοφλημένη αλυσίδα αποτυχιών που θα οδηγήσει κάποια στιγμή στη διχοτόμηση.\nΔεν γνωρίζουμε εάν ο Μάϊκ Πομπέο έκανε τον σταυρό του μπαίνοντας το πρωί της Κυριακής στην Μητρόπολη Αθηνών, ίσως, όμως, χρειαστεί να κάνουμε όλοι τον σταυρό μας τους επόμενους μήνες, εάν η Τουρκία υπερβεί την φλύαρη, πομπώδη και απειλητική ρητορική της. Φαίνεται δύσκολο, δεν μπορεί, όμως, να θεωρείται απίθανο.\nΗ ελληνική διπλωματία, πάντως, δείχνει εν γένει αμήχανη. Εάν θυμηθεί κανείς την επίσημη κυβερνητική δήλωση ότι η συνάντηση Μητσοτάκη- Ερντογάν στη Νέα Υόρκη εξελίχθηκε “καλύτερα του αναμενομένου” και σκεφτεί την τουρκική κλιμάκωση που ακολούθησε σε αυτό το συμπέρασμα καταλήγει.\nΗ απάντηση που δίνουν διπλωματικές πηγές είναι πως “η Τουρκία δοκιμάζει τις αντοχές της νέας κυβέρνησης και απαιτείται ψυχραιμία”. Σωστό. Η ακύρωση, όμως, της πτήσης ελληνικών μαχητικών πάνω από την στρατιωτική παρέλαση στη Λευκωσία και το δόγμα “ας αφήσουμε τον Αναστασιάδη να αποφασίσει” (σε αντίθεση με την εκ του σύνεγγυς παρακολούθηση των συνομιλιών και την αποφασιστική συνδρομή μέχρι και το Κραν Μοντανά) αμηχανία προδίδουν. Από την άλλη η ακόμα μεγαλύτερη συσχέτιση της ελληνικής γεωπολιτικής θέσης (δίχως άλλο ιδιαίτερα αναβαθμισμένης μετά την πολιτική των προηγούμενων ετών) με τα αμερικανικά συμφέροντα στην περιοχή είναι σωστή αλλά δεν πρέπει να θεωρείται πανάκεια.\nΟ Ντόναλντ Τραμπ είναι ένας απρόβλεπτος και αλλοπρόσαλλος παίκτης και μια πιθανή επανεκλογή του, το 2020, μπορεί να τον καταστήσει ακόμα πιο απρόβλεπτο. Οι γνωρίζοντες λένε ότι μπορεί να εκφωνεί επιθετική ρητορική κατά της Άγκυρας αλλά υπολογίζει και σέβεται τον Ερντογάν. Η Τουρκία θα είναι πάντοτε Τουρκία αλλά και εξόχως σημαντικός γεωπολιτικός παράγοντας.\nΠροκύπτει, ως εκ τούτου, το ερώτημα: αξιοποιεί η Ελλάδα όσο μπορεί και όσο πρέπει το γεωπολιτικό momentum; Διεκδικεί από τις ΗΠΑ σημαντικά ανταλλάγματα και “κλειδιά ασφαλείας” την ώρα που παραδίδει πρόσθετο χώρο στις αμερικανικές ένοπλες δυνάμεις και διαπραγματεύεται την ένταξή της στο πρόγραμμα των F-35; Ή θα υποστεί τις συνέπειες ενός ακόμα διπλωματικού ναυαγίου στο Κυπριακό που θα βάλει ακόμα μεγαλύτερες φωτιές στην περιοχή;\nΤο πολιτικοδιπλωματικό προσωπικό της κυβέρνησης, από το γραφείο του πρωθυπουργού στο Μέγαρο Μαξίμου μέχρι το νεοκλασικό κτίριο του υπουργείου Εξωτερικών στην Βασιλίσσης Σοφίας δεν δείχνει ομοιογενές και έτοιμο να εκπονήσει και να υλοποιήσει μακροπρόθεσμη στρατηγική.\nΣυν τω χρόνω, ίσως αλλάξουν τα πράγματα, αλλά ο χρόνος είναι στοιχείο εντελώς απρόβλεπτο που μπορεί να ανατρέψει τις συνθήκες. Το “πατ” στη διπλωματική σκακιέρα είναι αναμφίβολα καλύτερη λύση από ένα βέβαιο “ματ”, από την άλλη, όμως, δεν μπορεί να είναι η κύρια επιδίωξη του σκακιστή…\n*πατ :*Πρόκειται για την περίπτωση που ο παίκτης που έχει την κίνηση δεν διαθέτει καμία νόμιμη κίνηση αλλά ο βασιλιάς του δεν απειλείται.Στο φινάλε το πατ είναι ένας σχετικά σημαντικός παράγοντας, καθώς σώζει συχνά παίκτες από φαινομενικά χαμένες θέσεις. Οι αρχάριοι πρέπει να προσέχουν το πατ ειδικά στο τέλος του παιχνιδιού όταν προσπαθούν να στριμώξουν με την βασίλισσα τους τον αντίπαλο βασιλιά. Το να δίνουν συνεχώς σαχ δεν ωφελεί, αλλά υπερβολική βιασύνη μπορεί να προκαλέσει πατ και να χάσουν έτσι μια εξόφθαλμη νίκη. Σαχ λέγεται στο σκάκι η άμεση απειλή εναντίον του βασιλιά. Προέρχεται από την περσική λέξη شاه (βλέπε σάχης), ενώ ο όρος “σαχ ματ” σημαίνει “Ο βασιλιάς είναι αβοήθητος (αλλά όχι νεκρός)”.\nPrevious ArticleΕξαγορά Nova :Ερώτηση Παππά σε Γεωργιάδη και αίτημα για παρέμβαση της Επιτροπής Ανταγωνισμού\nNext Article Μητσοτάκης- Πομπέο: Πρωϊνό με θέμα την Ακρόπολη


Flashback: Ο φριχτός φόνος ζευγαριού που συντάραξε τον Σοχό το καλοκαίρι του '82\nFlashback: Ο φριχτός φόνος ζευγαριού που συντάραξε τον Σοχό το καλοκαίρι του '82\nΉταν ένα ζεστό βράδυ του Ιουλίου του 1982 σε μια μικρή αγροικία έξω από τον Σοχό της Θεσσαλονίκης.\nΟ Aγγελος Χαρίσκος 79 ετών και η 70χρονη σύζυγος του Ειρήνη έχουν πέσει για ύπνο, όταν αντιλαμβάνονται την ανθρώπινη παρουσία έξω από το μικρό τους σπίτι. Ανήσυχοι, βγαίνουν έξω και έρχονται αντιμέτωποι με τους φονιάδες τους. Οι πέτρες πέφτουν βροχή και χτυπούν αλύπητα το ηλικιωμένο ζευγάρι που πέφτει σε ημιθανή κατάσταση στο έδαφος. Οι τέσσερις δράστες, που καλύπτονται από το σκοτάδι, αρπάζουν ξύλα και χτυπούν μέχρι θανάτου τους δύο άτυχους ηλικιωμένους. Ο 79χρονος αφήνει ακαριαία την τελευταία του πνοή από τα σκληρά χτυπήματα των δραστών, ενώ η γυναίκα του αντέχει μέχρι το πρωί, όπου στη συνέχεια εκπνέει στο νοσοκομείο όπου μεταφέρθηκε.\nΤο θέαμα που αντικρίζουν περίοικοι αλλά και αστυνομικοί όταν εντοπίζουν τη σκηνή του εγκλήματος είναι αποκρουστικό. Οι δύο ηλικιωμένοι αιμόφυρτοι στο έδαφος, το άλογο τους δεμένο και τρομαγμένο στο δέντρο και ένα φορτηγό κολλημένο στις λάσπες έξω από το σπίτι. Το μικρό φορτηγό είναι κλεμμένο και έτσι οι άνδρες του Α.Τ. Σοχού μπορούν να βρουν την άκρη του νήματος, καθώς το όχημα έχει πινακίδες Σερρών.\nΣτο μεταξύ, οι τέσσερις θρασύτατοι δράστες μην μπορώντας να χρησιμοποιήσουν το ακινητοποιημένο όχημα, έφυγαν πεζοί προς τη Μαυρούδα, ένα χωριό πέντε χιλιόμετρα μακριά από το σπίτι των ηλικιωμένων. Εκεί, αφού προσπαθούν να ανοίξουν τέσσερα αυτοκίνητα ανεπιτυχώς, τελικά τα καταφέρνουν με ένα πέμπτο, που καταφέρνουν να το βάλουν μπρος και στη συνέχεια να φύγουν λίγο πριν την αυγή για τις Σέρρες, όπου και θα το εγκαταλείψουν έξω από την πόλη, έχοντας αφαιρέσει από εκεί ότι πολύτιμο υπήρχε σε αυτό.\nΤο έγκλημα είναι στυγερό, πράγμα που βάζει στο παιχνίδι των ερευνών και την υποδιεύθυνση Ασφάλειας Θεσσαλονίκης, αλλά και το Τμήμα Ασφάλειας των Σερρών. Οι δράστες φαίνεται πως είναι ερασιτέχνες, οι έρευνες είναι εκτεταμένες και το αποτέλεσμα δεν αργεί να έρθει μετά από τρεις ημέρες. Οι αστυνομικοί στις Σέρρες μετά από έρευνες εντοπίζουν σε αγροτική περιοχή τους δράστες όπου κρύβονταν στα «Καλά Δένδρα». Οι ηλικίες των δραστών σοκάρουν. Τα αδέρφια Δημήτρης και Πέτρος Ραϊφόγλου 18 και 16 ετών αντίστοιχα, ο 16χρονος Βασίλης Καραχάλιος και ο μόλις 13χρονος Ι. Ρ., γνωστός στην περιοχή με το ψευδώνυμο «Αζής». Τα στοιχεία είναι αδιάσειστα και οι ανήλικοι δεν κρύβουν την πράξη τους. Οι ομολογίες τους για το πώς οδηγήθηκαν στο έγκλημα κυριολεκτικά αφήνουν άφωνους τους αστυνομικούς.\nΟι νεαροί είχαν σταμπάρει στο πανηγύρι των Αγίων Αποστόλων το ζευγάρι και το άλογο του, όπου είχαν βρεθεί για τους παλαιστικούς αγώνες. Οι δύο ηλικιωμένοι θεωρήθηκαν εύκολος στόχος, καθώς πίστεψαν ότι θα κατάφερναν να αποσπάσουν το άλογο από το σπίτι τους το βράδυ, φεύγοντας στη συνέχεια για Σέρρες, χωρίς να αφήσουν ίχνη. Ωστόσο το σχέδιο τους είχε τελικά κενά. Οι δράστες έγιναν αντιληπτοί από τα σκυλιά των ηλικιωμένων έτσι προτίμησαν να τους σκοτώσουν για να πετύχουν τον σκοπό τους.\nΩστόσο ούτε αυτό κατάφεραν, καθώς το άλογο αφήνιασε και ήταν αδύνατο να το πάρουν μαζί τους. Το όχημα που έκλεψαν δεν μπόρεσαν να το πάρουν αφού κόλλησε στο έδαφος και έτσι άφησαν πολλά στοιχεία για τη σύλληψη τους από την αστυνομία, που τότε μάλιστα δεν είχε τα μέσα που έχει σήμερα για τη διαλεύκανση υποθέσεων. «Δύο φόνοι τζάμπα από τέσσερις δράστες εφήβους που γεννάει μέσα μας ένα παράπονο. Γιατί η ανθρώπινη ζωή για τους νέους να ναι σήμερα τόσο αμελητέα και ασήμαντη;», διερωτάται χαρακτηριστικά ο συντάκτης του τεύχους της Επιθεώρησης της Χωροφυλακής.


Μπαταρίες Μεταμόρφωση | vrisko.gr\nΑρχική > Νομός ΑΤΤΙΚΗΣ > Μεταμόρφωση > Εξοπλισμός Ηλεκτρολογικός > Μπαταρίες\nΜεταμόρφωση - Πλατεία Νιρβάνα\nΝικολαΐδης Νικόλαος Χ.\nΓκινοσάτη 41, Μεταμόρφωση, 14452, ΑΤΤΙΚΗΣ\nAudi - VW - Seat - Skoda - Smart - BMW\nΑνταλλακτικά αυτοκινήτων Audi, VW, Seat, Skoda, Smart, BMW. Μπαταρίες, υαλοκαθαριστήρες παντός τύπου.\nΜπαταρίες , Μεταμόρφωση\nΗλεκτρονικό Κατάστημα Συσκευών Κινητής Τηλεφωνίας\nΠολέμη Ι. 2, Μεταμόρφωση - Πλατεία Νιρβάνα, 14451, ΑΤΤΙΚΗΣ\nΗλεκτρονικό εμπόριο προϊόντων νέας τεχνολογίας.\nΓια πάσης φύσεως μπαταρίες έχουμε συγκεντρώσει όλα τα καταστήματα, αντιπροσωπείες, εισαγωγείς που χρειάζεσαι. Μπαταρίες αυτοκινήτων, μοτοσικλετών, σκαφών μέχρι και μπαταρίες μπάνιου, κουζίνας σε Μεταμόρφωση, εδώ έχεις την απάντηση που ψάχνεις.\nΜπαταρίες Βόρεια Προάστια Μπαταρίες Αττικής Μπαταρίες


Παρασκευή, 09 Δεκέμβριος 2011 10:48\tΤα οικονομικά της οικογένειας - Σπίτι\nΟι πωλήσεις πετρελαίου θέρμανσης έχουν πέσει μέχρι 50% σε σχέση με την αντίστοιχη περσινή σεζόν. Οι μεγαλύτερες μειώσεις διαπιστώνονται στην περιφέρεια και είναι χαρακτηριστικό το παράδειγμα που έφερε ο πρόεδρος της ΟΒΕ: «Στο Νευροκόπι οι καταναλωτές πετρελαίου θέρμανσης συρρικνώθηκαν στους 10 από τους 650», ενώ στην Αττική η μείωση των πωλήσεων είναι 25%. Η αύξηση του Ειδικού Φόρου Κατανάλωσης σε όλα τα καύσιμα έχει επιφέρει μείωση κατά 17% της συνολικής κατανάλωσης στην αγορά για το πρώτο εξάμηνο του έτους, ενώ και οι εισπράξεις των δημόσιων εσόδων για το 2011 εκτιμάται ότι θα μειωθούν 12,1%. Τα χειρότερα, όμως, έρχονται από το 2012, οπότε και η τιμή του πετρελαίου θέρμανσης θα ανέβει στο 1,50 ευρώ από 93 με 97 λεπτά το λίτρο, λόγω της εξίσωσης του ΕΦΚ του πετρελαίου θέρμανσης με το ντίζελ κίνησης. Ο προϋπολογισμός του 2012 προβλέπει την είσπραξη επιπλέον φόρων 269 εκατ. ευρώ από τις 15 Οκτωβρίου μέχρι και τις 31 Δεκεμβρίου του 2012. Οι βενζινοπώλες θεωρούν ό,τι ο στόχος αυτός δε θα επιτευχθεί καθώς δεν πρόκειται να σημειωθεί η κατανάλωση των 620.000 χιλιόλιτρων. Οι επιπτώσεις στον κλάδο των βενζινοπωλών είναι οδυνηρές. Εχουν κλείσει 1.100 πρατήρια και άλλα 500 βάλανε πωλητήριο χωρίς μέχρι σήμερα να έχουν βρει αγοραστές.\nΔευτέρα, 21 Νοέμβριος 2011 15:11\tΤα οικονομικά της οικογένειας - Σπίτι\nΤετάρτη, 19 Οκτώβριος 2011 09:59\tΤα οικονομικά της οικογένειας - Σπίτι\nΠαρασκευή, 14 Οκτώβριος 2011 12:00\tΤα οικονομικά της οικογένειας - Σπίτι\nΜε προβλήματα ξεκίνησε σήμερα Παρασκευή η προγραμματισμένη διάθεση του πετρελαίου θέρμανσης, καθώς η απεργία των τελωνειακών έχει δημιουργήσει έμφραγμα στις εταιρείες εμπορίας πετρελαιοειδών και στα πρατήρια υγρών καυσίμων που δεν μπορούν να προμηθευθούν καύσιμα από τα διυλιστήρια. Εξαιτίας της απεργίας των τελωνειακών η έναρξη διανομής πετρελαίου δεν ξεκίνησε σήμερα, όπως είχε προγραμματιστεί, ενώ η εμπλοκή δεν αφορά μόνο στο πετρέλαιο θέρμανσης, αλλά το σύνολο των καυσίμων. Σύμφωνα με την Εκτελεστική Επιτροπή της Ομοσπονδίας Τελωνειακών, η απεργία αποφασίστηκε λόγω της επίσπευσης της ψήφισης του πολυνομοσχεδίου για το μισθολόγιο-βαθμολόγιο και την εργασιακή εφεδρεία. Η απεργία των τελωνειακών προκαλεί έντονους φόβους ότι θα δημιουργηθούν ελλείψεις στην αγορά,καθώς και φαινόμενα κερδοσκοπίας με τις τιμές των καυσίμων. Ειδικά με την διάθεση του πετρελαίου θέρμανσης για τη χειμερινή περίοδο τα προβλήματα είναι μεγάλα. Αν ξεκινούσε κανονικά η διάθεσή του πετρελαίου, οι τιμές σύμφωνα με στελέχη των εταιρειών εμπορίας θα ήταν στα 98 λεπτά το χιλιόλιτρο έναντι 73 πέρυσι.\nΠαρασκευή, 30 Σεπτέμβριος 2011 10:42\tΤα οικονομικά της οικογένειας - Σπίτι


Abba Concept - Vibrand\n- Abba Concept\nΈνα πολυτελές concept boutique.\nΤο ABBA Concept store είναι μια πολυτελής concept boutique που υπόσχεται μια εμπειρία υψηλών προδιαγραφών. Οι κομψές γραμμές, τα εντυπωσιακά χρώματα, τα ιδιαίτερα σχέδια και οι επιλεγμένες υφές αναδεικνύουν την θηλυκότητα και εκφράζουν άψογα την κουλτούρα της Boutique, στην εμπορική περιοχή του Mirragio Thermal Spa Resort στο Παλιούρι Χαλκιδικής.\nClient: Abba Concept\nΜετά από τα τέσσερα επιτυχημένα χρόνια λειτουργίας της boutique ABBA Concept, το επόμενο βήμα ήταν η συλλογή των ρούχων να γίνει εύκολα προσβάσιμη και παγκοσμίως διαθέσιμη με την δημιουργία ενός ηλεκτρονικού καταστήματος.\nΣτόχος της Vibrand ήταν να αποδώσει την πολυτέλεια του φυσικού καταστήματος εξίσου και στο digital presence, να βιώνει δηλαδή ο πελάτης την ίδια εμπειρία όπως ακριβώς και στον φυσικό χώρο του Abba Concept στο Mirragio Thermal Spa Resort.\nPrevious Project (p)\tΓκαντούτσιος\nNext Project (n)\tΕυθαλιάδης


Τι είπε η 19χρονη από τη Μυτιλήνη στον μοναδικό άνθρωπο που συνάντησε στις φυλακές του Χονγκ Κονγκ\nΟ καθολικός ιερέας του Χονγκ Κονγκ Τζον Γουίδερσπουν είναι ο μοναδικός άνθρωπος που συνάντησε η 19χρονη από τη Μυτιλήνη, η οποία συνελήφθη στην Κίνα να μεταφέρει μεγάλη ποσότητα κοκαΐνης.\n«Όπως για τον καθένα που ξαφνικά βρίσκεται στη φυλακή, δεν είναι και τόσο ευχάριστη εμπειρία. Γνωρίζει τι έχει να αντιμετωπίσει. Αν δηλώσει αθώα και κερδίσει τη δίκη, τότε θα επιστρέψει στην πατρίδα της. Αν δηλώσει αθώα και χάσει τη δίκη, η ποινή της θα είναι φυλάκιση περίπου 18 ετών», δήλωσε ο ιερέας στον Alpha.\nΠριν από λίγες ημέρες, ο συνήγορος της οικογένειας της 19χρονης Ειρήνης Μελισσαροπούλου, Σάκης Κεχαγιόγλου, μιλώντας στο iefimerida.gr είχε πει ότι μόνη της θα αποφασίσει για την ενοχή ή την αθωότητά της.\nΜέσα στους επόμενους μήνες, η δική της απόφαση θα κρίνει και το μέλλον της: Αν δηλώσει αθώα αλλά στη δίκη (θα δικαστεί από ανώτερο δικαστήριο με σώμα επτά ενόρκων) αποδειχθεί ένοχη -που είναι και το πιθανότερο- η ποινή ενδέχεται να φτάσει ως και τα 25 χρόνια κάθειρξης. Στην περίπτωση αυτή, η διαδικασία θα είναι χρονοβόρα και κοστοβόρα.\nΜε τη συνδρομή του Ελληνα γενικού πρόξενου στο Χονγκ Κονγκ, Γιάννη Μαλούκου, ο οποίος, όπως λέει ο δικηγόρος της οικογένειας, είναι ο μόνος που μπορεί να επισκέπτεται τη 19χρονη στη φυλακή, ξεκίνησε την αναζήτηση της υπεράσπισής της εκεί. Η Ειρήνη Μελισσαροπούλου βρίσκεται στις φυλακές ανηλίκων ως 21 ετών, με «καλές» συνθήκες. «Αναζήτησα και βρήκα έναν Άγγλο ποινικολόγο που ζει και εργάζεται στο Χονγκ Κονγκ και σε συνεργασία μαζί με το δικό μου γραφείο στην Αθήνα οργανώνουμε τις επόμενες κινήσεις. Βάσει του νομικού συστήματος που ισχύει εκεί, η ίδια θα πρέπει να δηλώσει την ενοχή ή την αθωότητά της. Καθώς δεν υπάρχει διακρατική συμφωνία της Ελλάδας με την πόλη του Χονγκ Κονγκ, δεν διαφαίνεται στον ορίζοντα καμία πιθανότητα να εκδοθεί πριν από τη δίκη της», συνεχίζει ο νομικός εκπρόσωπος της οικογένειας.\n«Ο στόχος μας είναι, όταν επιβληθεί η ποινή της, να γίνουν συντονισμένες προσπάθειες, με τη συνδρομή και του ελληνικού υπουργείου Εξωτερικών, ώστε να επιτευχθεί η δυνατότητα να εκτίσει την ποινή της στην Ελλάδα. Στη συνέχεια, θα έχουμε τη δυνατότητα να πάμε την υπόθεση στο Εφετείο. Τώρα όμως η απόφαση για την ενοχή ή την αθωότητά της είναι αποκλειστικά δική της. Γι’ αυτό και από την πλευρά μας πρέπει να την τροφοδοτήσουμε με όλες τις πληροφορίες και τα στοιχεία που θα τη βοηθήσουν να καταλάβει όλα τα ενδεχόμενα, για να λάβει τη σωστή, για την ίδια και τη ζωή της, απόφαση».\nΠΗΓΗ | iefimerida.gr\n« Σταθερή η κατάσταση της υγείας του Τζίμη Πανούση (Προηγούμενο)\n(Επόμενο) Η Μητρόπολη Πατρών αποφάσισε να μην βαφτίζει παιδιά με δύο ονόματα »\nΤο πρώτο μήνυμα των παιδιών της Ταϊλάνδης\nΓια πρώτη φορά μετά την περιπέτειά τους τα 12 παιδιά που εγκλωβίστηκαν στο σπήλαιο τηςΔειτε το Αρθρο\nΤόσο οικονομικής φύσης με περιορισμό των τούρκων τουριστών σε Θράκη και νησιά του Ανατολικού ΑιγαίουΔειτε το Αρθρο\nΠακιστάν: Καταδικάστηκαν 31 άνθρωποι για λιντσάρισμα μέχρι θανάτου ενός φοιτητή\nΤο μωρό πολική αρκούδα που γεννήθηκε στο Ζωολογικό του Βερολίνου\nΣκληρό: Ελέφαντας ποδοπατά άνδρα μέχρι θανάτου\nΑπίστευτος! Έστελνε… ιερόδουλες να κάνουν στριπτίζ στη βεράντα του γείτονα!


Α’ ΕΠΣΝΑ: Τα κανόνια που… ζεστάθηκαν - AgrinioNews\nΠέντε αγωνιστικές, σαράντα τέσσερις σκόρερ, ένας… “αυτόχειρας”, δεκαπέντε γκολ “στα χαρτιά” και εβδομήντα πέντε κανονικά. Αυτός είναι ο μέχρι τώρα απολογισμός στο πρωτάθλημα της Α’ κατηγορίας της ΕΠΣΝΑ, για τους λάτρεις των αριθμών.\nΣτα 30 παιχνίδια που έχουν διεξαχθεί τα 75 γκολ είναι καλός απολογισμός. Δίνουν 2,5 γκολ ανά αγώνα κατά μέσο όρο. Βγάζοντας έξω τα παιχνίδια του Εθνικού Γουριάς, ο οποίος αποχώρησε απ’ το πρωτάθλημα πριν καν αυτό αρχίσει και οι αντίπαλοι τα κερδίζουν με 3-0 άνευ αγώνα.\nΟι τρεις πρωτοπόροι Ατρόμητος (13 γκολ), Όμηρος (13), Ναυπακτιακός (11), έχουν πετύχει 37 πραγματικά γκολ, δηλαδή, όσα (παρά ένα) οι υπόλοιπες δέκα ομάδες της κατηγορίας!\nΈχουν χριστεί σκόρερ μέχρι τώρα 44 διαφορετικοί ποδοσφαιριστές. Τους περισσότερους σκόρερ (6) διαθέτουν ο Ατρόμητος Αντιρρίου και ο Ναυπακτιακός Αστέρας. Στον αντίποδα ο ουραγός της βαθμολογίας Αμφίλοχος έχει σημειώσει ένα γκολ και έτσι ο μοναδικός του σκόρερ είναι ο Λιανός.\nΟ Απόλλων Δοκιμίου έχει σημειώσει δύο γκολ με τον Καραμήτρο και τον Λαυράνο, που ήταν κάτι παραπάνω από πολύτιμα, καθώς έδωσαν στην ομάδα τους 4 βαθμούς που έχει μέχρι τώρα. Ο πρώτος στο νικηφόρο παιχνίδι με τον Ολυμπιακό Παναιτωλίου, ο δεύτερος στην ισοπαλία του περασμένου Σαββάτου με τον Αετό. Και τα δύο παιχνίδια ήταν εκτός έδρας.\nΔύο γκολ και δύο σκόρερ έχει και το Καινούριο, τους Τσοπλάκο – Καρρόπουλο. Από δύο σκόρερ, έχοντας όμως σημειώσει περισσότερα γκολ, διαθέτουν ο Προμηθέας και ο Ηρακλής Αστακού. Πριν δέκα μέρες που αναμετρήθηκαν ο Μιχαλόπουλος είχε σημειώσει μέχρι τότε όλα τα γκολ του Προμηθέα και ο Γ. Μπαρμπαρούσης όλα τα γκολ του Ηρακλή. Σε εκείνο το ματς σκόραραν πάλι, αλλά για την ομάδα της Γαβρολίμνης σημείωσε (το τελευταίο) γκολ και ο Γερατσιάν, σπάζοντας το σερί του Μιχαλόπουλου που με τα δύο που είχε πετύχει νωρίτερα, έχει 6 συνολικά και είναι ο πρώτος σκόρερ της κατηγορίας.\nΜια βδομάδα αργότερα, έχασε το σερί και ο Γ. Μπαρμπαρούσης. Στο Σαββατιάτικο παιχνίδι που έγινε στον Αστακό, ο Μιχάλης Κοντοζήσης πέτυχε το μοναδικό γκολ σε βάρος του Ναυπακτιακού και η ομάδα του πανηγύρισε την πρώτη φετινή της νίκη.\nΣτον διπλανό πίνακα φαίνονται οι 14 παίκτες που έχουν σημειώσει από 2 γκολ και πάνω, ενώ υπάρχουν ακόμα 30 ποδοσφαιριστές, οι οποίοι έχουν σκοράρει από μία φορά. Από τα 75 γκολ, ένα το σημείωσε ο Τσιλιπάνος του Αετού Σταμνάς σε βάρος της ομάδας του. Το αυτογκόλ ήρθε στον αγώνα του Αετού με τον Κεραυνό Γαβαλούς, στον οποίο η ομάδα της Μακρυνείας πανηγύρισε την πρώτη νίκη, πετυχαίνοντας ένα ακόμα στη συνέχεια. Και μάλιστα εκτός έδρας νίκη.\nΜέχρι τώρα ένας ποδοσφαιριστής έχει σκοράρει περισσότερες από δύο φορές σε ένα ματς. Στο παιχνίδι της πρεμιέρας Αμφίλοχος – Όμηρος 0-4 ο νεαρός Αποστολίδης (φωτο) σημείωσε χατ-τρικ και “ξαναχτύπησε” στο Αγγελόκαστρο, όπου την 3η αγωνιστική σημείωσε άλλα δύο γκολ στη νίκη του Όμηρου επί του Αχελώου 0-2.\nΑΑ Παίκτης Ομάδα Γκολ\n1 Μιχαλόπουλος Προμηθέας 6\n2 Αλεξόπουλος Ατρόμητος Αντ. 5\n3 Αποστολίδης Όμηρος Ν. 5\n4 Καλαβρουζιώτης Θ. Ναυπακτιακός 4\n5 Λαγός Όμηρος Ν. 4\n6 Σκανιάς Ατρόμητος Αντ. 3\n7 Μπαρμπαρούσης Γ. Ηρακλής Αστ. 3\n8 Ψυχογιός Ναυπακτιακός 3\n9 Χόντος Αετός Στ. 2\n10 Παπαποστόλου Ατρόμητος Αντ. 2\n11 Μωραΐτης Αχελώος Αγγ. 2\n12 Μπούρδος Κεραυνός Γ. 2\n13 Μπαλωμένος Ολυμπιακός Π. 2\n14 Τσιφοπανόπουλος Όμηρος Ν. 2\nΠροηγούμενο: Παρατίνεται η έκθεση για το έργο της 22ης Εφορείας Βυζαντινών Αρχαιοτήτων\nΕπόμενο: Σύγκρουση δικύκλων με τραυματίες στο Δοκίμι (φωτό)


Επιστροφή στις επάλξεις - Age Of Basketball\nHome / Πάνος Ζαχαρογιάννης 2014-15 / Επιστροφή στις επάλξεις\n17 April 2015\tΠάνος Ζαχαρογιάννης 2014-15 Leave a comment\nΤο πρωτάθλημα επανέρχεται στην καθημερινότητά μας μετά τη διακοπή για το Πάσχα και τα καλά νέα είναι ότι στους κανονισμούς δεν υπάρχει άρθρο για υποχρεωτικό ζύγισμα των παικτών μετά τις δύο τελευταίες εβδομάδες. Οι ομάδες θα προσπαθήσουν να ξαναβρούν ρυθμό, μένει να δούμε πόσοι κράτησαν επαφή αυτόν τον καιρό ή πόσοι θα προσπαθήσουν να… χωνέψουν με το πρώτο παιχνίδι. Το Α1 έχει φτάσει στην 13η στροφή του και η αγωνία για την πρόκριση στην τετράδα κάθε ομίλου αρχίζει να κορυφώνεται. Ας δούμε τα ματς της εβδομάδας:\nΟ Ρεμπελιακός (8-2) κοντράρεται με τους Superhonics (2-8) και είναι σίγουρο ότι θέλει να ξεχάσει την ήττα που έκανε ακριβώς πριν το Πάσχα. Με τον Ηλιάκη και τον Κοντογεώργη θα προσπαθήσει να επιστρέψει στα νικηφόρα αποτελέσματα, αφού η ήττα της Dirtus Bologna τον κράτησε στο παιχνίδι για την πρωτιά. Οι Superhonics με τον Οικονόμου και τον Μπαρδανη θέλουν τη νίκη σε ένα πολύ δύσκολο παιχνίδι και θα προσπαθήσουν να πετύχουν την έκπληξη.\nΟι Red Devils (9-3) έσπασαν το αήττητο της Dirtus Bologna και τώρα θέλουν να πάρουν νίκη και διαφορά από τους Nikea Lions (7-3) στη μάχη για την πρόκριση. Το παράσημο από την τελευταία τους νίκη τεράστιο, αλλά και η πληγή που άφησε, αφού έμειναν χωρίς τον Κρινή για τη συνέχεια της σεζόν. Ο Πουμπουρίδης με τον Μελισσινό θα προσπαθήσουν να καλύψουν το κενό απέναντι σε μια ομάδα που έχει ακριβώς τους ίδιους στόχους και… ακριβώς τις ίδιες ήττες. Οι Nikea Lions είχαν κερδίσει με 2 πόντους το ματς του πρώτου γύρου και ο Ξανθάκης με τον Φυρο θέλουν το ροζ φύλλο ξανά, για να ενισχύσουν τη θέση τους στην τετράδα, αλλά και για να έχουν σίγουρη την περίπτωση ισοβαθμίας.\nΗ S-Parta B.C. (9-2) θα προσπαθήσει να γλείψει τις πληγές της κόντρα στους Cleveland Paraliers (7-2), αλλά η αποστολή της μόνο εύκολη δεν είναι. Η ήττα από τους Miners την έφερε ισόβαθμη μαζί με άλλες δύο ομάδες, οπότε πλέον η μάχη για την πρωτιά έχει φουντώσει. Η μία από τις δύο αυτές ομάδες είναι εκείνη που καλείται να αντιμετωπίσει στον αγώνα της αγωνιστικής. Οι Cleveland Paraliers θέλουν την πρώτη θέση και έχουν ήδη κερδίσει την S-Parta B.C.. Ξέρουν ότι μια δεύτερη νίκη θα τους δώσει ουσιαστικά αέρα δύο νικών, αφού θα «έχουν» και την ισοβαθμία. Ο Κοντοπυράκης με τον Συρμο θα παλέψουν για το θετικό αποτέλεσμα, ενώ ο Κουζοβουνάς με τον Ορνιθόπουλο θέλουν ροζ φύλλο και ανατροπή του -3 του πρώτου αγώνα, σε ένα πολύ ενδιαφέρον ματς.\nΗ Α.Ε.Π.Ε. (9-2) κοντράρεται με τους Big Ballers (6-5) και δεν θέλει να χάσει έδαφος στη μάχη της πρωτιάς. Οι Big Ballers είναι πολύ ανεβασμένοι τον τελευταίο καιρό, αλλά ξέουν ότι η πρόκριση έχει πολύ δρόμο μπροστά της και κάθε αποτέλεσμα μπορεί να αποδειχτεί καθοριστικό. Θέλοντας να χτίσουν στη νίκη της περασμένης αγωνιστικής, ο Λόντος με τον Φουτση θα προσπαθήσουν για ένα πολύ δύσκολο ροζ φύλλο. Απέναντί τους ο Καταραχιάς με τον Πρινιωτάκη, που ξέρουν ότι μια ήττα εδώ θα τους κάνει να έχουν σοβαρό μειονέκτημα στη μάχη της πρωτιάς.\nMiners (7-4) και Γιανγκ Μπόυζ (4-6) παίζουν ένα πολύ ενδιαφέρον παιχνίδι. Οι μεν Miners προέρχονται από την πιο μεγάλη τους νίκη ως τώρα στον όμιλο, οι δε Γιανγκ Μπόυζ δεν θέλουν να χάσουν άλλο έδαφος. Αν, όμως, οι Miners θέλουν να χτίσουν πάνω στη νίκη επί της S-Parta B.C. θα πρέπει να συνεχίσουν να κερδίζουν. Η νίκη αυτή τους έφερε στην 4η θέση, μόνους τους προς το παρόν, αλλά μια ήττα ίσως τους ρίξει εκτός τετράδας. Ο Κυνηγόπουλος με τον Παπαδόγιαννη θα παλέψουν για να μην γίνει πραγματικότητα αυτό το σενάριο, απέναντι στον Παπακωνσταντίνου και τον Χατζημιχαήλ, που καίγονται για το ροζ φύλλο, καθώς οι Γιανγκ Μπόυζ παίζουν πια τα τελευταία τους χαρτιά για την τετράδα και οι Miners είναι μια ομάδα που κυνηγούν για την πρόκριση. Η νίκη που είχαν πάρει στο πρώτο παιχνίδι, τους δίνει δύναμη να παλέψουν και τώρα.\nΟ Άφοβος Σεπολίων (7-5) και οι Byron Celtics (6-6) θα δώσουν μια πολύ σκληρή μάχη στο δρόμο για την τετράδα του ομίλου. Τις δύο ομάδες χωρίζει μόλις μια ήττα και αυτό κάνει ακόμα πιο σημαντικό το μεταξύ τους παιχνίδι. Αμφότεροι κυνηγούν τους Red Hoti Chili Hoopers και τους Αστέρες B.C., αλλά όποιος χάσει στο μεταξύ τους παιχνίδι, αρχίζει να νιώθει πολύ άβολα όσον αφορά στο θέμα της πρόκρισης. Ο Άφοβος είχε κερδίσει πολύ εύκολα το ματς του πρώτου γύρου και είναι σχεδόν βέβαιο ότι θα κρατήσει τη διαφορά των 31 πόντων που έχει από εκεί, αλλά ο Μανιατόπουλος με τον Σαχινίδη δεν θέλουν να του αφήσουν να κρατήσει και τη νίκη. Γι’ αυτή θα παλέψουν ο Καραντζούνης με τον Ντούφα, με τον Άφοβο να ξέρει ότι μια νίκη θα κρατήσει ακέραιες τις ελπίδες του για ανατροπή του σκηνικού στην τετράδα του ομίλου.\nΗ Victorious (9-2) θέλει να παραμείνει στη δεύτερη θέση, αλλά απέναντί της θα βρει τους Red Hot Chili Hoopers (9-3) που ξέρουν ότι μια νίκη ίσως τους βάλει στο παιχνίδι ακόμα και για την πρώτη δυάδα του ομίλου. Το πρώτο ματς είχε κριθεί εύκολα υπέρ της Victorious, αλλά αυτό δεν λέει τίποτα για την παρούσα αναμέτρηση. Πλέον, ο όμιλος έχει σχηματίσει ισορροπίες και αυτές σίγουρα θα παίξουν το ρόλο τους στο πώς θα αντιμετωπίσουν οι δυο ομάδες το παιχνίδι. Ο Γαϊτανάκης με τον Ζυγούμη θα παλέψουν για να προσπεράσουν τη Victorious στη βαθμολογία, με τον Θεοδωρόπουλο και τον Καραμπάτσο να θέλουν να κρατήσουν την ομάδα τους μπροστά από τους αντιπάλους της.\nΗ Laser Derm (6-4) αντιμετωπίζει την El Chapu (2-8) και θέλει τη νίκη οπωσδήποτε. Η μάχη για την πρόκριση στον όμιλο έχει ανάψει και η Laser Derm δεν θέλει να χάσει βαθμό εδώ. Ο Κανελλόπουλος με τον Καψοκόλη θα παλέψουν για το ροζ φύλλο που θα τους κρατήσει εντός τετράδας για ακόμα μία εβδομάδα, αλλά αυτό μόνο εύκολη υπόθεση δεν θα είναι απέναντι στην El Chapu που είναι πάντα πολύ αξιόμαχη με τον Γιαννόπουλο και τον Ζώτο να θέλουν να της χαρίσουν την 3η της νίκη.\nΟι Paltovic (9-1) θέλουν να μείνουν στην κορυφή του ομίλου αλλά ο Santa Nionios (4-6) προβάλλει ένα ισχυρό εμπόδιο. Ο Μελάς και ο Μισιακος ξέρουν ότι τα πράγματα θα είναι αρκετά δύσκολα απέναντι στον Μαργαρη και τον Μπελεχάκη, αλλά οι Paltovic μέχρι στιγμής έχουν καταφέρει να αντεπεξέλθουν σε όλες τις δυσκολίες και τα εμπόδια που συναντούν μπροστά τους. Αυτή τη φορά, ο Santa Nionios θα προσπαθήσει να βάλει stop, με το παιχνίδι να αναμένεται με μεγάλο ενδιαφέρον, καθώς η επιστροφή από τη διακοπή πάντα κρύβει παγίδες.\nΟι Zeppelin (2-7) αντιμετωπίζουν τους Gademians (1-10) και θέλουν να διασκεδάσουν τις εντυπώσεις από την κακή εμφάνιση με τους Στιγκιντριακούς. Οι δυο ομάδες ουσιαστικά δεν έχουν πια ιδιαίτερες πιθανότητες για πρόκριση, οι Zeppelin κυνηγούν τις τελευταίες που μπορεί να υπάρχουν ακόμα σε μαθηματικό επίπεδο, ο Παπαδάτος και Τσαντζαλής θέλουν τη νίκη, όμως, και θα παλέψουν γι’ αυτή, απέναντι στους μαχητικούς Gademians του Παπασγουρίδη και του Καραγγέλη, που προέρχονται από μια οριακή ήττα από τους Paltovic και έχουν δείξει σημάδια ανόδου.\nΤα Κουλουβάχατα (8-1) θέλουν να κρατηθούν κοντά στην κορυφή του ομίλου και να εκμεταλλευτούν ενδεχόμενο στραβοπάτημα των Paltovic, αλλά απέναντί τους θα βρουν τους Δικαστές (5-5) που καίγονται για βαθμούς, καθώς έχουν περάσει ένα μέτριο διάστημα με τρεις μαζεμένες ήττες που τους έχουν αυτή τη στιγμή φέρει εκτός τετράδας. Ο Τσιλάβης και ο Κουμεντάκης θα αναζητήσουν την 9η νίκη των πρωταθλητών στο γκρουπ, όμως, ο Συκαράς και ο Τούμπας γνωρίζουν ότι μια 6η ήττα εδώ ίσως αποδειχτεί καταστροφική και θα κάνουν τα πάντα για να την αποτρέψουν και να δώσουν νέα πνοή στη μάχη τους για πρόκριση.


Όχι άλλο Γαϊτάνο – Citizen\nΥπάρχουν άνθρωποι που απολαμβάνουν την τηλεοπτική Μεγάλη Εβδομάδα. Είναι αυτοί που δέχθηκαν την πετριά στο τριχωτό της κεφαλής και κανονίζουν διήμερες αποδράσεις σε μοναστήρια, κελιά και λαγούμια του τόπου μας. Και όμως, υπό φυσιολογικές συνθήκες αν είσαι άνω των δέκα ετών δεν μπορείς να δεις τηλεόραση αυτές τις μέρες. Αν είσαι κάτω των δέκα ετών, εντάξει, μπορείς να χαζεύεις τη σειρά κάθε βράδυ έχοντας αγωνία αν ο ήρωας στο τέλος τη γλιτώνει ή οι κακοί τον ανεβάζουν στο σταυρό.\nΟι υπόλοιποι μπορούν να μετρούν τις πιέτες στο φουστανάκι του Ρωμαίου, να μαθαίνουν πως έβγαζαν το φρύδι οι αρχαίες Εβραίες, ενώ τζογάρουν για το ποιος τελικά είναι ο 49ος απόγονος του Αβραάμ και αν πήγε μετανάστης πλένοντας πιάτα στη Δαμασκό. Εγώ προσωπικά αναγνωρίζω και φάτσες. Δηλαδή μπορεί να δω κάποιον στο δρόμο και να τον αναγνωρίσω ως κομπάρσο στον Ιησού από τη Ναζαρέτ, ο μελαμψός με την ελιά που στεκόταν στο πλάι της ανηφόρας προς τον Γολγοθά.\nΚαι μετά είναι το CD του Γαϊτάνου. Ενα θαύμα από μόνο του. Ξέρω ανθρώπους που πίστεψαν στο Θεό βλέποντας τον Γαϊτάνο να είναι, χρόνια τώρα, δίπλα στο μανουάλι και να μην αρπάζουν φωτιά τα μαλλιά του. Εντάξει κάτι αντίστοιχο έχει και ο Νταλάρας. Αλλωστε είναι θεμιτό για τον καλλιτέχνη να έχει και μερικά εποχικά σουξέ που εξασφαλίζουν σίγουρο air play σε συγκεκριμένες εποχές. Πως είναι, ας πούμε, οι Wham με το Last Christmas; Ε, κάπως έτσι είναι ο Νταλάρας με τα έργα του Κουγιμουτζή και ο Γαϊτάνος με τα μεγαλύτερα βυζαντινά σουξέ. Και, μεταξύ μας, αυτά λίγο ως πολύ δικαιολογούνται. Εκείνο που δεν μπορώ να καταλάβω είναι τι στην ευχή μας πιάνει αυτές τις μέρες και παρακολουθούμε ταινίες με αρχαίους Ρωμαίους, Εβραίους και γενικά με μουσάτους τύπους που χαμογελούν γαλήνια και κοιτάζουν τον ουρανό λες και είναι στο πέμπτο ποτό ή στο δεύτερο τσιγάρο. Μάλιστα καμιά φορά οι επιλογές του διευθυντή προγράμματος είναι εντελώς άστοχες. Μπορεί η ταινία να είναι ένα ατελείωτο ρωμαϊκό όργιο. Αν, όμως, έχει έστω και ένα χριστιανό που πάει μεζές στο λιοντάρι, τότε παίζει άνετα. Λογικά δεν είναι μακριά η μέρα που κάποιος διευθυντής προγράμματος θα πει βαριεστημένα «Βάλτε κάτι με Ρωμαίους» και το ποίμνιο θα χαζεύει τον «Καλιγούλα». Αλλά το ίδιο δεν συμβαίνει και με τις μουσικές επιλογές τη Μεγάλη Πέμπτη και τη Μεγάλη Παρασκευή; Αρκεί το CD να γράφει ότι είναι κλασική μουσική. Τότε παίζει ακόμα και ο Υμνος της Χαράς.\nΠρος τι όλα αυτά; Πιθανότατα είναι η αμηχανία μας ίσως και η έλλειψη αισθητικής. Αλλά, εντάξει, λίγες μέρες είναι, θα περάσουν. Ευτυχώς ακόμα και αν σκοπεύεις να είσαι μπροστά στην τηλεόραση, οι επιλογές είναι τόσες πολλές που θα γλιτώσεις από τον Αβραάμ, τον Ισαάκ, τον Ιακώβ και τους λοιπούς ήρωες των ημερών. Διότι όπως λέει και ο πρωταγωνιστής, απελθέτω απ’ εμού το ποτήριον τούτο.\nPrevious Article H ασημένια σταγόνα του Δαβαράκη\nNext Article Mε τα λεφτά στο Καλλιμάρμαρο


Όλα όσα πρέπει να γνωρίζουμε για τον παιδικό διαβήτη Όλα όσα πρέπει να γνωρίζουμε για τον παιδικό διαβήτη\nΑρχική Οικογένεια Παιδί Όλα όσα πρέπει να γνωρίζουμε για τον παιδικό διαβήτη\nΌλα όσα πρέπει να γνωρίζουμε για τον παιδικό διαβήτη\nΤα τελευταία χρόνια, τα περιστατικά με διαβήτη έχουν αυξηθεί παγκοσμίως και αντίστοιχα, αύξηση παρουσιάσει και ο αριθμός των παιδιών που πάσχουν από παιδικό διαβήτη.\nO Σακχαρώδη Διαβήτης τύπου 1 (ΔΣ-1) ή αλλιώς νεανικός διαβήτης, είναι μία διαταραχή του μεταβολισμού των υδατανθράκων και οφείλεται στην καταστροφή των β-κυττάρων του παγκρέατος.\nΤα β-κύτταρα εκκρίνουν την ορμόνη ινσουλίνη, η οποία είναι υπεύθυνη για τν εισαγωγή της γλυκόζης στο αίμα από τα κύτταρα. Όταν τα β-κύτταρα καταστρέφονται, η ινσουλίνη δεν παράγεται με αποτέλεσμα τα αυξημένα επίπεδα γλυκόζης στο αίμα.\nΟ Σακχαρώδης Διαβήτης τύπου 1 εμφανίζεται πιο συχνά στην παιδική ηλικία, ωστόσο είναι πιθανό να εμφανιστεί και σε ενήλικες σε χαμηλότερα ποσοστά. Στον συγκεκριμένου τύπου διαβήτη, η κληρονομικότητα μπορεί να παίξει ρόλο, ωστόσο κάποιο παιδί μπορεί να εμφανίσει ΣΔ-1, ακόμα και αν δεν έχει κάποιος άλλος στην οικογένεια.\nΠοια είναι τα συμπτώματα του παιδικού διαβήτη;\nΤα πιο συνήθη συμπτώματα που κρούουν τον κώδωνα του κινδύνου είναι η συνεχής δίψα, η έντονη κόπωση, η απώλεια βάρους και η συχνή ενούρηση. Επιπλέον, κάποια παιδιά είναι πιθανό να εμφανίσουν και στομαχόπονο, πονοκέφαλο, ακόμα και προβλήματα συμπεριφοράς.\nΗ αντιμετώπιση του παιδικού διαβήτη\nΗ θεραπεία του διαβήτη περιλαμβάνει πάντα την εξωγενή χορήγηση ινσουλίνης σε καθημερινή βάση, ανάλογα με το θεραπευτικό σχήμα που προτείνει ο γιατρός.\nΣημαντικό ρόλο ωστόσο, παίζει και η διατροφή που ακολουθεί το παιδί. Τα παιδιά που πάσχουν από παιδικό διαβήτη είναι σημαντικό να ακολουθούν ένα σταθερό πρόγραμμα διατροφής, με συχνά γεύματα (ιδανικά τρία κυρίως και τρία μικρότερα) και όσο το δυνατόν χαμηλότερη σε κορεσμένα λιπαρά.\nΕξίσου σημαντική είναι και η κατανάλωση κάποιου snack πριν από τον ύπνο, καθώς θα προστατεύσει το παιδί από τις πρωινές υπογλυκαιμίες. Ένα γιαούρτι με φρούτο ή μία φέτα ψωμί με τυρί είναι πολύ καλές επιλογές.\nΕπιπλέον, οι γονείς είναι σημαντικό να έχουν στο μυαλό τους:\nσυχνές μετρήσεις του σακχάρου, για να προσαρμόζουν τη δόση της ινσουλίνης, ώστε να αποφεύγουν την υπεργλυκαιμία και την υπογλυκαιμία.\nνα μην παραλείπεται η δόση της ινσουλίνης που πρέπει να παίρνει το παιδί καθημερινά\nη άσκηση βοηθά να μειώνονται τα επίπεδα της γλυκόζης στο αίμα και να βελτιώνεται η δράση της ινσουλίνης.\nΤα παιδιά που νοσούν με διαβήτη πρέπει να επισκέπτονται τακτικά τον γιατρό τους -ιδανικά ανά τρίμηνο- και να κάνουν αιματολογικές εξετάσεις μία φορά το χρόνο για τον αποκλεισμό άλλων παθήσεων.\nΠροηγούμενο άρθροΦτιάξτε τις πιο νόστιμες κοτομπουκιές παναρισμένες με τυρί – Έτοιμες σε μόλις λίγα λεπτά\nΕπόμενο άρθρο4 υπέροχοι συνδυασμοί χρωμάτων για να είσαι κομψή κάθε εποχή του χρόνου


Δημοσιεύθηκε: Πεμ Μάρ 09, 2017 11:52 am Θέμα δημοσίευσης:\nΟι αγρότες απειλούν τους βουλευτές με βεντέτα\n«Όποιοι πατήσουν στην Κρήτη, θα έχουν τη φιλοξενία που είχαμε εμείς στην Αθήνα από τον κ. Αποστόλου», διεμήνυσε προς τους βουλευτές του ΣΥΡΙΖΑ και των ΑΝΕΛ ο Γιώργος Ντισπυράκης, πρόεδρος της επιτροπής των αγροτών της Κρήτης, μιλώντας στον Realfm 97,8 και την εκπομπή του Νίκου Στραβελάκη.\nΣτην ερώτηση εάν επιμένει στην άποψη ότι οι αγρότες δεν θα αφήσουν κανένα κυβερνητικό στέλεχος ή βουλευτή του ΣΥΡΙΖΑ και των ΑΝΕΛ να πατήσουν το πόδι τους στην Κρήτη, ο ίδιος απάντησε: «Βεβαίως. Θα ξεκινήσουμε από την Παρασκευή».\nΕρωτηθείς πως θα τους σταματήσουν, ο κ. Ντισπυράκης απάντησε: «Ξέρουμε εμείς τον τρόπο μας. Θα πάμε εκεί, μπροστά τους. Δεν θα μπουν πουθενά. Δεν θα πατήσουν καθόλου στην Κρήτη».\nΚαι πρόσθεσε: «Όποιοι πατήσουν στην Κρήτη, θα έχουν τη φιλοξενία που είχαμε εμείς στην Αθήνα από τον κ. Αποστόλου, έναν ακατάλληλο άνθρωπο, έναν άνθρωπο που δεν ξέρει τι του γίνεται και ξέρει να κάνει τον υπουργό».\nΠράττουν ακριβώς το αντίθετο από ότι οι αγροτοπατέρες του ΠΑΜΕ-ΚΚΕ, των Μπούτιδων που μετά την ανώδυνη παρελασούλα στην Αθήνα έχουν βάλει την ουρά στα σκέλια.\nΔημοσιεύθηκε: Πεμ Μάρ 09, 2017 12:17 am Θέμα δημοσίευσης: Ξύλο και χημικά στην πλατεία Βάθη\nΞύλο και χημικά στην πλατεία Βάθη\nΜια μαχητική αγροτική συγκέντρωση και εντελώς διαφορετική από αυτές του Μπούτα του ΠΑΜΕ-ΚΚΕ. Που δείχνει την διάθεση των αγροτών να παλέψουν για τα δίκαια αιτήματα τους, ενάντια στην κατοχική κυβέρνηση στους κάθε μορφής εργατοπατέρες. Η αρχή έγινε έπεται και η συνέχεια.


Ο Billy Pod και η Katerine Duska διασκευάζουν το “Limit to your love”!\nBeater.gr 24 Ιανουαρίου, 2019 24 Ιανουαρίου, 2019\n24 Ιανουαρίου, 2019 24 Ιανουαρίου, 2019\nO Βασίλης Ποδαράς a.k.a. Billy Pod διασκευάζει το “Limit to your Love”. Ένα κομμάτι της Feist όπου έγινε ευρύτερα γνωστό από την εκδοχή του James Blake. Μυσταγωγική ατμόσφαιρα, με τα φωνητικά της Κατερίνας Ντούσκα και electronics του Γιάννη Αναστασάκη να τυλίγουν το κομμάτι σε ένα post πέπλο.\nΤο “Limit To Your Love” κυκλοφορεί σε digital single αύριο (25/1) και θα βρίσκεται στο debut album του Billy Pod “Drums To Heal Society”, που θα κυκλοφορήσει πρώτα ψηφιακά και σε CD (7/2) και λίγο αργότερα, τον Μάρτιο, σε βινύλιο από την Puzzlemusik.\nΣτον δίσκο, εκτός από την Katerine Duska και τον προαναφερθέντα Γιάννη Αναστασάκη, συμμετέχουν σαν καλεσμένοι και οι Γιώργος Κοντραφούρης (πιάνο), Γιάννης Παπαδόπουλος (Next Step – πιάνο) και Στέφανος Χυτήρης (ντραμς). Τον σταθερό πυρήνα του σχήματος του Billy Pod απαρτίζουν οι Μιχάλης Τσιφτσής (κιθάρα) και Κίμων Καρούτζος (κοντραμπάσο).\nΕΒΓΕ 2019: Τελευταίες ημέρες υποβολών, στις 5 Μαΐου η απονομή στη Θεσσαλονίκη!\nΔείτε εδώ το trailer της νέας ταινίας του Fatih Akin, «The Golden Glove»!